
Redaktore: 

Jen novan numeron de nia revuo! Ci 
foje ni enhavas du novajn subskribojn: 
Gbeglo Koffi kaj Angela Soriano. Ni 
bonvenigu ilin, kaj esperu, ke ili kutime 
verku por nia magazino. Ankaŭ ni 
retrovas Isabel-n Acevedon, kies kutime 
interesan artikolon vi trovos en paĝo 33. 


Asembleo Ĝenerala 

Laŭ ordo de la Kamarada Prezidanto 
de HALE, ni alvokas al Asembleo 
Generala en Valensjo, Sa/a de Jun- 
tas de la Fakultato Pri Ekonomio, 
Avd a Blasco Ibanez, 30, la 8 an deju- 
lioje la 9-a horo, laŭ la sekvanta 

Tagordo 

1 Legado kaj eventuala aprobo de la akto 

de la antaŭa Asembleo. 

2 Legado kaj eventuala aprobo de la jara 

bilanco. 

3 Informoj pri la aktivado de la Asocio. 

4 Informoj pri nia organo Kajeroj el la 

Sudo. 

5 Kotizoj. 

6 Programo por la venonta periodo: 

agado ĉe sindikatoj, rilatoj kun SAT, 
kun LEA-komitato, kun LEA-oj, ktp. 

7 Situacio kaj uzado de la havaĵo de 

HALE. 

8 Elekto de nova prezidanto. 

9 Debato kaj baloto pri la Proponoj de 

la Sekretario ĉe paĝo 36. 

10 Petoj, demandoj kaj proponoj. 

Mursjo, la 24“ de majo de 1997. 
La Sekretario, 

'Piaa '7uett4. 

HALE 


Nin ĉagrenas, ke la de multoj amata 
majstro, S-ro Francisco Zaragoza Ruiz, 
mortis en sia hejmo de Callosa del Se- 
gura, pro longa malsano. Kamarado Jose 
Maria Bernabeu rakontas al ni pri li je 
la paĝo 23. 

Ne mankas artikoloj en nia revuo ĉi 
foje! Dudek sep entute, kaj ne malpli ol 
10 rilatas al socio kaj laboro, temo pri 
kiu nia asocio devas ĉefe prizorgi, laŭ 
kelkaj samideanoj. Ankaŭ ne mankas 
mia promesita artikolo pri mia ueaeco 
ka nesataneco, kiun vi povas legi je paĝo 
17. Mankis tie la evidenta argumento, 
ke estante SAT jennacia, la estraro estas 
ja ununacia! Kial ne povas esti brito, 
latvo, ruso aŭ brazilano en la estraro de 
SAT? Cu funkciulismo ankaŭ regas 
SAT? 

Kaj grava problemo ankaŭ estas, ke 
HALEanoj ne legas multe en Esperan- 
to, kiel asertas Nikolao Sil en paĝo 18. 
Nia libroservo posedas multajn librojn 
nevenditajn kiuj rilatas al liberecanismo 
kaj laborismo, inter ili la tuta verkaro 
de Lanti, plej leginda. 

Jurgo Alcaser, Maite Alcala kaj Pablo 
Ruiz rakontas interesajn aferojn pri 
ekspkluatado kaj postenoj de laboristoj. 
Gbeglo Koffi verkis interesan artikolon 
pri vortoj esperantisto kaj esperantano. 
Kompletas la Kajeron amuzaj artikoloj, 
kiuj mi esperas, ke vi aprobas. Mi espe- 
ras, ke vi ĝuos la numeron, kaj ke ni 
kunvenos en Valensjo kaj ni analizos kaj 
pridiskutos ĉiujn debatindajn temojn 

INFORMOJDE LA PREZIDANTO 



Ĉi-jare laAsembleode niaAso- 
cio okazos en la urbo Valencio 
inter la 8-a, kaj la 13-a de la 
venonta julia monato. 

Inter la 9 punktoj de la 
proponita tagordo, kiuj estas 
interesaj por la regula vivo de 
H.A.L.E. mi deziras rimarkigi la 
punkton 6: Programo por la 
venonta periodo: Agado ĉe 
sindikatoj, rilatoj kun S.A. T., 
kun L.E.A Komitato, kun 
L.E.A -oj, ktp ĉar ĝi enhavas, 
laŭ mi, la plej gravajn 
temojn rilate la 
rolon de LEA-oj por^ 
atingi la statutajn celojn 
de nia Asocio, kaj de S.A.T. 

La agado ĉe la sindikatoj 
estas preskaŭ nula, ĉar, laŭ 
mia scio, nur du kursoj pri la 
Internacia Lingvo estas starigitaj, 
kaj ambaŭ fiaskis antaŭ sia fino. 
Mi opinias ke ni ne sufiĉe propa- 
gandas en tiuj laboristaj medioj 
kie eblos varbi aliĝontoj al 
H.A.L.E., kaj S.A.T. 

Pri la rilatoj kun S.A.T., L.E.A. 
Komitato de S.A.T. kaj L.E.A.-oj: 
Nia L.E.A-o H.A.L.E. havas 
normalajn rilatojn kun S.A.T. 
malgraŭ ke ne ĉiuj H.A.L.E-anoj 
estas S.A.T-anoj, kio sendube 
malfaciligas plej intensajn rilatojn 
kun ĝi. 



L.E.A.Komitato 
ne funkcias laŭ la 
statutaj reguloj, 
ĉar L.E.A. Komi- 
tato konsistas el I 
po du represen-\ 
tantoj elektitaj de \ 
la P.K. de S.A.T., kaj du de ĉiu 
L.E.A.-o. Tiu ĉi kondiĉo ne 
realiĝis, kaj praktike estas nur unu 
membro de la P.K. de SA.T. kiu es- 
tas la sekretario de L.E.A. Komitato 
kun kiu nia Asocio 
havas maloftajn rilatojn. 

La rilatoj kun la aliaj 
L.E.A-oj estis preskaŭ nulaj 
pro manko de kunla- 
boro.Nun dank’ al la 
iniciato de la kamaradoj 
Alan Gould kaj Ron Lynn el Britio, 
kiuj kreis “L.E.A-LIGILO”n eblas 
interrilatiĝi, kaj havi intersanĝojn 
inter la L.E.A-oj, kaj informojn 
utilajn pri la vivo de la diversaj 
laboristaj asocioj ligitaj al S.A.T. 

Nun ke la estraro de nia Aso- 
cio kompletiĝis ni klopodos 
partopreni en la aferoj 
koncernantaj al H.A.L.E., kaj 
S.A.T. 


Kun amikaj salutoj. 

Reagoj 

SENLABORECO KAJDEĴORDA ŬRO 


Kritikaj rimarkoj pri La 
mallongigo de la deĵordaŭroj^ 

puto.o oaio 

La unuagrada, naiva reago de la laboristo 
antaŭ la pligrandiĝo de la senlaboreco estas 
simpla, logika kaj rajtoplena: li deziras 
labori, deziras laborpostenon, deziras 
pluvivi. Ce socio baziĝanta sur la 
ekspluatado tiu ekspluatato, kiun neniu 
ekspluatas, fariĝas rubaĵo. Tial la laboristo 
volas, petas, postulas esti ekspluatata. 

La sinteno de la sindikatoj, t.e. de la 
organoj administrantaj la laboran forton, es- 
tas neniam timigi la bazon de la nuna socio, 
ĉar ataki ĝin signifas ankaŭ ataki la bazon 
de la sindikatismo. Tial fundamente estas, 
ke la laboristo restu laboristo, pli bone aŭ 
pli malbone pagata, sed laboristo. Tiel laŭ 
la marksistoj la laborista stato fariĝis eĉ 
porfiereca grundo. Tiu vidpunkto estas la 
propra al la laborsocio, la laboristo faras aŭ 
malfaras (pli ĝuste: nek faras nek malfaras) 
nur kiel laboristo, sen havi la plej 
minimuman perspektivon lasi esti laboristo 
krom la revon fariĝi mastro. 

Tiuj, kiuj deziras surpasi la nivelon de la 
naiva protesto (tiun de la bruligo de 
maŝinaroj) kaj klopodas trovi solvon al la 
problemo, kontraŭe, bezonas pripensi ĝin pli 
kritike. Nepras sin demandi: el kie devenas 
la problemo? Ĉu ĝi estas solvebla? Se jes, 
sub kiaj kondiĉoj? Kvankam la respondoj al 
tiuj demandoj povas esti pluraj kaj tre 
malsimilaj, kvankam la respondoj povus esti 
nekontentigaj, nesufiĉaj aŭ eĉ ŝokaj, la 
demandoj estas neeviteblaj. 


Kiam oni pretendas alporti teorie peritan 
respondon, kiu permesus superi la 
respondojn partajn (12,1) de la sindikatismo, 
kaj kritiki ilin, ĉar ĝi neniam alfrontas la 
strukturajn kernojn de la okcidenta ekononŭo 
(12,1), la starigado de tiuj demandoj estas, 
krom neeviteblaj, postuleblaj. Tamen la citita 
artikolo lasas nin malsataj pri tio. Aliflanke 
estas mirinde, ke oni pretendas, sin apogante 
sur Marx — tiu, kiu asertis, ke la laborista 
klaso devas memdissolvi kiel klaso — , 
konsideri meriton la publikan bildon, kiun 
donas la sindikatisma politiko serĉi 
ekspluatanton, t.e. plifortigi la blindecon de 
la laboristoj. 

Tiel do, rilate al la citita artikolo, ni 
troviĝas antaŭ propono pri administrado de 
la senlaboreco kaj de la laborpostenoj, ne 
antaŭ analizo pri la problemo de la 
senlaboreco. Ni ne scias kiel nek kial aperas 
la problemo, kio probable estas nepra 
kondiĉo por proponi solvon al ĝi — se tiu 
ekzistas. La afero, kiu ĝenas la verkintinojn, 
ŝajnas esti la sama, kiu ĝenas la ŝtaton, la 
entreprenistojn kaj la sindikatojn: estas ama- 
so de senlaboruloj, kaj oni ne scias, kion fari 
pri ili. 

La arto misciti Marx-on 

Mirindas, ke la artikolo komencas per du 
citaĵoj de la sinjoro Marx. Mi deziras profiti 
la okazon por montri, kiel oni kutimas mistifi 
la marksan verkon ĉe nia maldekstra medio: 

a) konfuzigo de la marksaj konceptoj 
pri la laboro: oni citas Marx-n (junan 2 
kaj maljunan, 11,1), por ke li diru al ni, 
ke la homa laboro (kreanta agado, 
simbiozo kun la naturo) estas 
kunsubstanca kun la homo. Poste la 

verkintinoj asertas, ke nepras repensi la 
aferon laboran (11,1), t.e. la salajratan 
laboron, el la klasikuloj (mi legas: 
Marx) kaj, sen diferencigi, ili priparolas 
la neceson kaj la rajton pri la salajrata 
laboro. Tio estas, ili dirigas Marx-on la 
kontraŭon de tio, kion li diris. 

b) konfuzigo inter la konceptoj marksa 
kaj marksista pri la laboro: sekvante 
la marksistan kaj sindikatisman 
tradicion, oni parolas al ni pri salajrata 
laboro kiel ia neforlasebla rajto de la 
laboristo, kaj oni parolas nin eĉ pri tiuj, 
kiuj ankoraŭ ĝuas laboron (12,1). 
Memkompreneble oni rajtas defendi 
tiun hipotezan rajton (mi mem estas 
senlaborulo kaj scias pri la 
salajrobezono kaj pri mia neforlasebla 
rajto pluvivi), tamen antaŭ ol fari tion, 
oni devas rompi kun Marx. Kiel oni 
povas alvoki Marx-n kaj poste defendi 
laboran koncepton tutkontraŭantan la 
marksan? Kie restas la marksa kritiko 
al la memfremdiĝanta laboro? Oni faras, 
ke la standardoportanto de la abolo de 
la salajrata laboro defendu ian rajton 
al la salajrata laboro. 

c) konfuzigo de la koncepto pri laboro- 
varo: Oni difinas la laboron kiel varon 
survoje al elĉerpigo (11,2). Sen bezono 
esti leginta Marx-n — kiel la plimulto 
el la marksistoj — , ĉiuj scias, ke Marx 
asertis, ke la homa laboro, la laborforto 
de la laboristo, ĉe la kapitalisma socia 
formacio fariĝas varo, kaj ke tio estas 
la ŝlosilo de lia kritiko. Nun ni eltrovas, 
ke la laboro (laborforto) jam ne estas la 
varo, kiun la laboristo portas al la 
merkato, serĉante aĉetanton (kiel kredis 
kompatinda Marx), sed ke la laboro 
(laborposteno) estas la varo, kiun la 
laboristo aĉetas al la burĝo. Mi kredas, 
ke se oni parolas pri la laboro fariĝinta 
varo laŭ senco malsimila al la marksa 
post citi Marx-n, oni devas ekspliciti 


tion. Oni rajtas elpensi teoriojn, oni 
rajtas eĉ ne teoriigi kaj verki per ĉiutagaj 
vortoj pri la laboro-varo, tamen oni ne 
rajtas krei plian konfuzon miksante 
teoriajn konceptojn (pli malpli cititajn) 
kaj ĉiutagajn esprimojn, kiuj havas la 
saman lingvan formon. 3 

Tiu ĉi estas la vojo per kiu oni kutimas 
mistifi la marksan verkon, ĉu vole, ĉu 
nevole. Mi kredas, kejam estas horo, por 
ke ni findecidu, ĉu pristudi serioze kaj 
ĝisfunde la marksan verkon, aŭ lasi, ke 
Marx ripozu pace. Intelekta konfuziĝo es- 
tas ĝuste tio, el kio la laborista klaso 
malpli mankata estas. 

La senlaboreco 

La ĉefa karakterizo de nia socio estas, ke 
ĝi baziĝas sur la laboro (salajrata), t.e. sur la 
produktado de ekonomiaj profitoj, kiuj 
strakturnepre konkretiĝas al kapitalamasigo. 
Iu el la ĉefaj enaj kontraŭdiroj de tiu ĉi so- 
cio estas, ke la ekonomia sistemo subtenanta 
ĝin povas postvivi nur pere de senĉesa 
plikreskado, kaj tamen tiu senĉesa 
plikreskado disvolviĝas ĉe finita mondo. Tial 
tiu kreskado devas mildiĝi kaj fine halti. 
Praktike tio montriĝas per tio, ke ni 
produktas pli ol tio, kion la merkato taŭgas 
ensorbi, kaj ke ni tamen ne kapablas produkti 
ĉion, kion ni bezonas por konsumi, por satigi 
niajn bezonojn, kaj kion ni laŭ teknika 
kapablo povus produkti. Alivorte: ke la 
bezonoj de la anoj de la merkata socio estas 
en kontraŭdiro kun la bezonoj (kondiĉoj por 
la funkciado) de la merkato, montras ne nur 
la neraciecon de la kapitalismo, sed ankaŭ 
ties nekapablon funkcii laŭ ties propraj 
reguloj . 

Kiam la merkato saturiĝas, la profito ne 
povas esti atingita per pligrandigo de la 
produktado (pro tre simpla kialo: manko de 
aĉetantoj), sed per la pligrandigo de la 
ekspluatadkvanto de la salajrata laboro. Tio 
eblas pere de la teknologia disvolviĝo: 

produkti pli dum malpli da tempo, kaj tiel 
malmulte-kostigi (malpliigi ties valoron) la 
vivrimedojn de la laboristoj 4 . Tamen 
produkti pli dum malpli da tempo, kiam la 
merkato ne estas plivastigebla, signifas 
malpliigi la nombron da laboristoj. Tiu es- 
tas la kialo, pro kiu la sendungeco kreskas 
senĉese 5 . 

Tiel do la plikreskado de la 
senlaboreco estas manifestiĝo de la 
tendenco inherenta al la kapitalismo 
pligrandigi la riĉecon samgrade kiel la 
mizeron. La maldekstraj teoriistoj (apar- 
te la marksistoj) devas pristudi serioze 
tiun problemaron kaj, anstataŭ serĉi 
magiajn solvojn kaj pligrandigi la iluziojn 
de la laboristoj, montri al ili kiel plusvaloro, 
salajrata laboro kaj senlaboreco estas 
nedisigeblaj. 

Mallongigo de la deĵordaŭro 

La mallongigo de la deĵordaŭro estas bona 
kaj grava celo: la vivo estas tro interesa por 
malŝpari la tempon per mefianika kaj 
fremdiganta laboro. Kiom malpli da horoj 
oni estas katenita al la sanktega laborposteno, 
tiom pli da tempo oni havas por efektivigi 
kreantan laboron (almenaŭ tiuj, kiuj 
kapablas). Malpliigi la deĵordaŭron (paŝo sur 
la vojo al la abolo de la salajrata laboro) 
devus esti centra agitvorto, kvankam estus 
eĉ ne unu sola senlaborulo tra la tuta mon- 
do. Nu, ĉe la sindikata medio tiu ĉi agitvorto 
aperas nur (kaj nur sporade) kiel respondo 
al la plivastiĝo de la senlaboreco. Estas tiel, 
do, kiel mi pritraktos ĝin. 

La mallongigon de la deĵordaŭron oni 
proponas kiel solvon, por ke estu laboro por 
ĉiuj: (...), ĝi estos la plej efika kaj simpla ilo 
por alfronti la iompostioman malabundiĝon 
de la laborpostenoj (14,1). Trudo de 
malpliigita deĵordaŭro flanke de la laboristoj 
kunportus nur — estu kia estu la rezistogrado, 
per kiu kontraŭstarus ĝin la mastraro — pli 
grandan streĉon ĉe la teknologia kampo, pli 


grandan aŭtomatiĝon de la produktado cele 
garantii la honestan profiton de la kapitalo. 
Tiun strebon (samkiel ĉiuj la teknologiajn 
strebadojn ĝis nun konatajn) povus efektivigi 
nur la plej potencaj entreprenoj, tio pliigus 
la kapitalkoncentriĝon kaj la potencon de la 
laborfortoj , alivorte: novan plivastiĝon de 
la senlaboreco. Per si mem tiu procezo estas 
bona; estas bone, ke la produktado 
aŭtomatiĝu pli kaj pli, kaj ke malpliiĝu la 
homa korpa laboro postulata de la 
produktado. Tamen ĝi ne solvas la 
senlaborecproblemon ene de la kadro de la 
produktado celanta profiton. Ene de tiu ĉi 
kadro ĉiu akcelado de la teknologia renoviĝo 
kunportas pliiĝon de la senlaboreco kaj de 
la mizero. Tiel, la mallongiĝo de la 
deĵordaŭro konsidera-ta kiel solvo al la 
senlaborecproblemo fariĝas memkontraŭ- 
dira. 

La naiva propono lukti por la malpliigo 
de la deĵordaŭro kreas iluziojn, kiuj 
malebligas la konsciiĝon pri la aŭtentika 
problemo. 

Socia salajro 

La dua solvo ne preterpasas la nivelon de 
ia ĝeneraliĝado de la sendunga subvencio, 
eble ia formo de publika bonfarado pli 
liberala aŭ pli konforma al merkata 
ekonomio. Rilate ties solvantajn ecojn oni 
povas diri preskaŭ la samon jam diritan pri 
la mallongigo de la deĵordaŭro. Tamen mi 
deziras substreki iun trajton de tiu propono: 
ties fmancado pere de speciala imposto al la 
informadikumado (15,1). Okulfrapas la pa- 
ralelismo inter tiu speciala imposto kaj la 
detruado de maŝinoj dum la unuaj tempoj 
de la kapitalismo. Ĉu eble ne estus pli 
progresema surimposti la pli malnoviĝintajn 
industribranĉojn, kiuj ankoraŭ malŝparas 
homan laboron, cele devigi ilin ĝisdatiĝi, 
anstataŭ malhelpi tiujn branĉojn, kiuj tagon 
post tago plisuperfluigas la homan korpan 
laboron? Ĉu eble pravas, ke la laborista 

movado kapablas sin proponi proprajn 
celojn? 

Uz- kaj ŝanĝvaloroj 

Neniu aĵo povas havi ŝanĝvaloron, se ĝi 
ne estas samtempe uzvaloro (kontraŭe kiu 
aĉetus ĝin?), aliflanke tio karakterizanta la 
burĝan socion estas la fakto, ke tendence ĉiu 
uzvaloro fariĝas ŝanĝvaloro. Laŭ Marx la uz- 
kaj ŝanĝvaloroj ne estas malsamaj objektoj. 
Ili estas nur malsamaj kieloj manifestiĝi de 
la objektoj ĉe la burĝa socio. Aserti, ke ene 
de la kapitalismo estas produktataj nur 
ŝanĝvaloroj , samvaloras aserti, ke ene de la 
kapitalismo la laborproduktoj estas varoj. 
Aserti, ke ĉe la komunisma socio (aŭ ĉe iu 
antaŭkapitalisma) estas produktataj 
uzvaloroj signifas, nur ke la produktado ne 
celas la profiton, sed la satigon de konkretaj 
bezonoj, t.e. ke tiu socio ne baziĝas sur la 
abstrakta laboro. 

La verkintinoj asertas, ke la kapitalismo 
nur produktas varojn, sed ne socie utilajn 
produktaĵojn (15,2). Se tiuj produktoj ne es- 
tas socie utilaj, kiel ili povas efektiviĝi kiel 
varoj (trovi aĉetantojn)? Aliflanke, ili 
proponas reatingi en mondo tute regata de 
la kurzvaloro, la kategorion de la uzovaloro 
(15,2), kaj tion oni atingos pagante al la 
senlaboruloj salajron for de la merkato 
kontraŭ laboroj ekstermerkataj, sed socie 
utilaj (15,2). Estas tre malfacile kompreni, 
kion povas fari laboristo (la homo-varo) 
ekster la merkato (ĉu eble la merkato estas 
io alia ol la kapitalisma socio?), kaj pli 
malfacile ankoraŭ, kiel li povas labori 
kontraŭ salajro kaj sukcesi resti ekster la 
merkato. Kredi tion, ke la sendunga 
subvencio aŭ la pensioj estas eksteraj al la 
merkato, estas tiom erara, kiom kredi, ke la 
ŝtato restas super (ekster) la socio. La t.n. 
sociaj atingoj partoformas la salajron, ili 
partoprenas la t.n. nerektajn 
produktadelspezojn 6 . Ke la pensioj ne kurzas 
ĉe la borso (samkiel ne kurzas la literaturo) 
ne signifas, ke ili estu merkatfremdaj. 


1997 

La solvo de la laboroj ekstermerkataj sed 
socie utilaj estas la klasika solvo de la 
politiko pri publikaj konstruaĵoj, de la 
piramidkonstmado, t.e. la t.n. ensorbado de 
!a troaĵa kapitalo, pri kiu la faŝismo donis 
al ni ekzemploj brile antologiaj. 

Praktike la propono, efektivigi laborojn 
financatajn pere de impostoj ĉe la kampo de 
la media zorgado kaj la ekologio (15,2), es- 
tas nenio krom la esprimo de la fakto, ke eĉ 
la aeron por spiri estas fariĝanta varo 
(kvankam ĝi ne kurzu borse) 

La plivastiĝo de la senlaboreco ne estas 
teruraĵo 

Sajnas, ke neniu el la tri proponitaj solvoj 
estas kapabla solvi la problemon de la 
senlaboreco, kaj oni ne vidas, kial iu el ili 
devas enhavi iun substancan renverson de la 
kapitalisma socia ordo (15,1). Tamen, kion 
mi deziras refuti, estas la publika bildo, kiun 
la verkintinoj konsideras nepridiskutebla 
politika merito de la sindikatoj (12,2). 

Ne pravas, ke la plivastiĝo de la 
senlaboreco estas la ĉefa problemo de nia 
socio. Gi estas la ĉefa problemo de la ŝtato, 
de la kapitalistoj, sed de neniu pli. 

La kreskado de la senlaboreco estas 
esprimo de la fakto, ke la homa korpa labo- 
ro estas fariĝanta superflua. Tiu ĉi estas la 
plej grava historia atingo de la moderno 7 . 
Kaj la laboristo (la sklavo de la moderno) 
devas danci ĝoje, ĉar jam hodiaŭ la kapitalo, 
kiel kondiĉo por povi ekspluati homan 
laboron, devas pripensi pagi salajron al tiuj, 
kiujn ĝi ne taŭgas ekspluati. 

La nursola kialo, pro kiu tiu ĉi superflueco 
de la homa korpa laboro fariĝas mizero kaj 
marĝenigado, estas la fakto, ke la produktado 
celas la profiton, la kapitalamasigon. Tiu 
estas la publika bildo, kiun la laborista 
movado devas starigi antaŭ la laboristoj kaj 
antaŭ la t.n. publika opinio. Ĉiu diskurso pri 
la senlaboreco, kiu ne reliefigas tion, estas 

nenio krom fumokurteno antaŭ la okuloj de 
la laboristoj. 

Neniam la liberiĝo de la ekspluatato estis 
pli ebla kaj pli ĉe la atingo de la mano ol 
hodiaŭ, kiam, rimarkinde, la laboristoj 
forlasas ĉiun revolucian esperon kaj revas 
pri la aŭtentika utopio, pri tio neebla (kaj 
nedezirinda): la multobligado de la lokoj por 
ekspluati la salajratan laboron. 

La lukto kontraŭ la laboro ĉeestis ene de 
la laborista movado ekde ties komenco mem. 
La ĉefa agita kaj lukta vorto de la 19a 
jarcento estis: 8 horojn por labori, 8 horojn 
por studi, 8 horojn por ripozi. Kaj la laboris- 
ta sango fluis malavare por atingi 
mallongiĝon de la deĵordaŭro, por konkeri 
tempon por vivi. Hodiaŭ, kiam la agitvorto 
abolo de la salajrata laboro ŝajnas sin trudi 
per si mem, la sindikata movado kursekvas 
celserion, kiu povas esti resumita per 
ekspluatadon por ĉiuj. 

NOTOJ,- 

1 ARMENI, Ritanna k GAGLIARDI, Rina: 
La mallongigo de la deŭordaŭro. Ĉu efika 
rimedo kontraŭ la sendungeco? , Kajeroj 
ellaSudo 33 (1997) 11-15 

2 Kvankam mi ne sukcesis trovi la unuan 
citaĵon ĉe la 1844aj manuskriptoj, kaj 
kvankam tie la laboro plurfoje estas 
nomata senhomiganta. 

3 Poste mi montros plian mistifan uzon de 
du marksaj teknikaj terminoj: la uz- kaj la 
interŝanĝvaloro. 

4 Oni rimarku, ke tio samvaloras malpliigi 
la salajron, kvankam oni povas aĉeti per 
la hodiaŭa salajro varojn nepensablajn por 
la laboristoj de la epoko de niaj gepatroj. 
Ne pravas, ke la laboristo gajnas pli hodiaŭ, 
kio okazas estas, ke la varoj de li 
konsumataj enhavas malpli da valoro. 

5 Oni rimarku, ke, se la nombro da 
senlaboruloj ne estas tiom alta, kiom 

simpliga kalkulo povus tiri el tiuj asertoj, 
tio estas kaŭzita de du kialoj : 1 la alta gra- 
do de demografia sindeteno: oni komparu 
la meznombran kvanton da gefiloj po 
laboristo ĉe la epoko de niaj geavoj kaj tiun 
de la hodiaŭa laboristo; 2 la eksportado de 
la sendungeco: la disfalo en mizeron de 
landoj kaj tutaj kontinentoj (inkluzive de 
la eks-USSR) estas nenio krom la ekstrema 
manifestiĝo de la plikreskiĝo de la 
senlaboreco ene de la kapitalismo. 

6 Estas ne hazarde, ke ili estas financataj 
per impostoj sur la produktado. 

7 Oni vidu MOYA, Giordano: Senlaboreco, 
Kajeroj el la Sudo 3 1 ( 1 996)5-6. La sinjoro 
Moya ankaŭ komprenas la gravecon de tiu 
atingo, kvankam li ŝajnas ne kompreni la 
objektivan kialon de la senlaborado kaj 
fidas je interkonsentoj ene de internaciaj 
organoj, kiuj povus decidi vendi 20 
pocenton pli ol antaŭe (6,1). Laŭ mia 
opinio tamen la problemo ne estas decidi 
vendi pli aŭ malpli, sed trovi aĉetantojn. 


Emo al verko. 

Scivola persono ĉiam 
havas iom pordiri: diraĵon, 
direblon kaj ofte direndon. 

Scivolema ulo neniam timas 
demandi,kaj tio ĝenas malsci- 
volemulojn. Tiu estas danĝera flanko de 
la afero. Sed tio ne gravas, ĉar scivoli 
estas vivi. Malscivoli estas malvivi. 

'TTtclKUtCl 

Esperanto Espana franciiĝas! 

Post la 23 a de junio, kelkajn partojn de Esperanto 
Espana oni povas kegu france dank' al laboro de 
Dominique Couturier en http://www.dragonfire.net/ 
-Esperanto/frespe.htm Estante la celo de nia paĝo 
disvastigi Esperanton, oni plue serĉas getradukistojn 
en ĉiun lingvon. Se vi povas kunlabori tiusence, 
bonvolu (ret)skribu al redaktoro: jesuo@mur.hnet.es 
aŭAp. 4461 , ES-30080 MURCIA(HISPANIO). 

Mondunuiĝo 

de tyLosida*t& ’7Jtaya, 

Estas epokoj 
en kiuj la penso 
antaŭas la faktoj 
kaj gvidas ilin. 
Kontraŭe estas 
epokoj en kiuj la 
faktoj antaŭas al 
la penso, kaj oni 
ne scias kion fari. 

Nia epoko estas tia lasta. Jam 
okazis la planedumiĝo per la 
komunikado kaj en la financaj aferoj. 
Interreto estis nepensebla atingo en 
la komenco de nia jarcento. Sed socie 
ne tiel okazis la planedumiĝo. La 
pensuloj de la pasinta deknaŭa 
jarcento nek antaŭvidis tiajn teknikajn 
ŝanĝojn nek la planedumiĝon. Pro tio 
la pasintaj idealismoj fiaskis kaj 
nuntempe oni restas sen orientiĝo. 

En Eŭropo la vivnivelo altiĝis, 
ankaŭ la kondiĉoj de la laborado, 
malpli da horoj de laborado kaj pli 
ferioj, tamen, tiuj avantaĝoj ne aperas 
sekuraj kaj ekonomia krizo povas ilin 
forigi. 

Eŭropo enhavas proksimume tri 
cent milionojn de loĝantoj kaj la 
eksteraj landoj, kuj industriiĝas, pli 
malpli enhavas mil du cent milionojn. 
Se la kondiĉoj de laboro de tiuj mil du 
cent milionoj estus similaj al la 
eŭropaj, okazos nenio, la vivnivelo 
samgrade ĉie altiĝus, sed tio ne 
okazas. 

Ĉu la ĉitieaj laboristoj antaŭvidis 
tiun malegalecon? La nuntempaj 


laboristoj ne interesiĝas pri tiuj sociaj 
aferoj. Ili ofte pasigas la tempon 
rigardante piedludon kaj ĝuante la 
konsumeman socion. La mensa 
malkvieteco ne estas propra de la 
nuna laboristaro nek de la aliaj sociaj 
klasoj. Kun tia mensa sinteno ne es- 
tas strange, ke faktoj tiel vastaj kaj 
gravaj kiel la planedumiĝoforestas el 
iliaj pensoj. 

Ni plendas, ke tiel same la neŭtrala 
esperantismo kiel SAT stagnas. Sur 
la unua paĝo de Sennaciulo aperas 
la moto SATanoj, kutimiĝu la 
eksternaciajn sen-, pens- kaj 
agadkapablon. Lanti. Sed tiu moto 
malmultajn personojn altiras, tute 
kontraŭe, multaj, en nia esperantista 
movado, eĉ laboristoj, estas altirataj 
al novaj naciismoj, precipe etnaj. Tia 
malprogresema sinteno volas retroiri 
la socion al la mezepoko, en tuta 
kontraŭa direkto de la progreso, kiu 
devas atingi la homarunuiĝon. 
Zamenhof kreis la lingvon Esperanto- 
n por unuigi la homojn en homaron 
kaj ne por disigi ilin en mezepokajn 
nacietojn laŭ la tezo de etnaj liberecoj. 
En la mezepoko la etna libereco 
konsistis el la servuteco de la 
plejmulto. 

La nuna planedumiĝo ne estas alio 
ol la materiala homarunuiĝo sen la 
socia kaj morala. Pri la socia oni klare 
povas vidi, ke tio farenda estas la 
tutmonda organizo de la laboristoj. 
Estas videble, ke la nunaj naciaj 
sindikatoj taŭgas por nenio. Se ili en 
iu ajn eŭropa nacio atingas altajn 
salajrojn kaj konfortan asekur- 
daŭsugoA, en puzĝ® 13-a 

Gramatiko 


Solvo por la pavticipa problemo, 

de fuatt ‘TtattasieĤa 


La verba konjugacio estas mirinda 
kreaĵo de Zamenhof kaj permesas per 
simplaj rimedoj nuanci la tempojn de la 
esperantaj verboj ekde la antaŭpasinto 
ĝis la postfuturo sen iu ajn problemo nek 
escepto. 

La pasivigo de la frazoj estas ankaŭ 
tre facila, mi fermis la pordon estas 
pasive /a pordo estas fermita de mi, kies 
signifo estas ekzakte la sama,kaj estas 
uzata ekde Zamenhof ĝis hodiaŭ, tute laŭ 
la 6-a regulo de la Fundamento. 

Bedaŭrinde oni uzas la finaĵon -ita por 
montri nunan rezulton, forgesante ke -it- 
(laŭ la sesa regulo) signifas estinta 
tempo, ĉu estu uzata kun verba, adjektiva 
aŭ adverba sencoj, kaj ke la adjektiva uzo 
de -ita montras pasintan rezulton kiu 
povas daŭri aŭ ŝanĝi dum la tempo kiu 
pasis ekde la fino de la ago ĝis nun. 

Tial la uzo de -ita por montri nunan 
rezulton nur povas esti tolerebla kiam 
estas uzata kun verboj kies rezulto ne 
povas ŝanĝi,kiel skribi, rompi, mortigi, 
ktp., sed ne kun verboj kies rezultoj povas 
ŝanĝi, kiel fermi-malfermi, varmigi- 
malvarmigi, ŝalti-malŝalti kaj ĝenerale ĉiuj 
kiuj havas aŭ povas havi la prefikson mal, 
kaj tiuj kiel konstrui, detrui, rekonstrui, 
ktp. , kies rezulto povas esti ŝanĝita per 
posta ago. 

Feliĉe, Esperanto havas multajn 
rimedojn ne esploritajn, kiel la sufikso ad, 
kiu kun la finaĵo -o estas uzata por 
substantivigi verbojn kaj kun la finaĵo -a 
povas adjektivigi verbojn, kiu estas ĝuste 
kion mi bezonas, verban adjektivon, kiu 
ne havas tempon. 


Tia uzo estas ege simpla, kaj tute 
konforma kun la fundamento, ĉar nur 
bezonas uzi -ada pro montri rezulton kaj 
uzi -ita por montri agon. 

Jen ekzemploj: la pordo estas fermita 
(pasinta ago). La pordo estis fermada 
(nuna rezulto). La pordo estis 
fermita( antaŭpasinta ago). La pordo estis 
fermada (pasinta rezulto). La kafo estas 
varmigita (pasinta ago). La kafo estas — 
aŭ ne estas — varmada (nuna rezulto). 
Vundita( kiu ricevis vundon). Vundada (kiu 
havas vundon: rezulto). Kiam mi alvenis, 
la fiŝo estis manĝada (pasinta rezulto). 
La sufiksoj -iĝ kaj -ig, ĉar ne interesas al 
la rezulto, oni povas ne uzi. Varmigita kaj 
varmiĝita havas la saman rezulton: 
varmada. 

La pasivigo de mi fermis la pordon 
kiel la pordo estis fermita de mi (itista 
skolo), aŭ kiel la pordo estis fermata de 
m/(atista skolo), feliĉe preskaŭ ne konataj 
de la esperantistoj, estas ambaŭ 
malbonaj solvoj, ĉar estas mallogikaj, 
kontraŭfundamentaj kaj unu el ili ne 
permesas la uzon de la 
pluskvamperfekto kaj la alia de la 
imperfekto. La intencoj de ambaŭ skoloj 
estas bona, sed la rezultoj estas 
malbonaj. 

Mi deziras kaj esperas ke ambaŭ 
skoloj aceptu la proponitan solvon, kiu 
estas pli logika, simpla kaj tute konforma 
al la Fundamento, kaj tiel malaperu la 
nunaj skismoj, kaj frate kaj amike ambaŭ 
laboru kune por la bono de Esperanto. 

Reago 


Cu esperantisto aŭ 
esperantano? 


de 

En Kajeroj el la Sudo n-ro 33 
januaro/marto 1997, paĝo 19, estas 
la artikolo Pri Esperanta tradukarto..., 
de Fernando Diego. Ĉu 
esperantantisto aŭ esperantano?, 
kiun subskribis John Hammer. 

La sekvaj linioj temas ne pri la tuta 
artikolo, sed precipe koncernas la 
enkondukon: lingvo estas pli perfida 
..., pli grava ol ĝi aspektas. La signifo 
de -ist montrata en la artikolo devigas 
min peti konsilojn de ĉiuj 
esperantistoj, kiuj perfektigas siajn 
gesamideanojn pri iliaj scioj 
esperantaj. Ĉu vere -ist signifas 
specialiston, kaj kio estus 
esperantano ? 

Ĉiufoje, kiam mi dubas pri uzo de 
gramatikajo, mi ŝatas esplori kaj skribi 
pri ĝi, por ke veraj lingvistoj kaj 
gramatikistoj helpu min ne plu dubi. 
Tiel, kvankam mi preskaŭ ĉiutage 
uzas la vortetojn -ist kaj -an, la artikolo 
de John Hammer igis min iomete reiri 
al miaj lecionoj. 

La verko Prenu plu, SAT- 
broŝurservo/Laŭte, FR-47470 
Beauville 1995, sciigas: 

*AN montras: 

-membron de grupo, loĝanton de iu 
loko. Ekzemple: Togolandano estas 
ano de Togolando. UEA-anoj, SEM- 
anoj. 


-adopton de iu doktrino. Ekzemple: 
kristano, bahaano. 

*IST montras: 

-Personon, kies profesion signas la 
radiko. Ekzemple: panistojuvelisto, 
ploristo, lernigisto. 

-Anecon al iu doktrino aŭ teorio. 
Ekzemple: esperantisto, rasisto, 
budhisto. 

Notindas, ke por multaj teorioj en 
ISM oni povas anstataŭigi la literon 
m per t por nomi la adepton. 
Ekzemple: turismo - turisto, budhismo 
- turisto, egoismo - egoisto. 

Tiuj klarigoj de Prenuplu montras 
al mi,ke la senco de esperantano es- 
tas ne klara, kaj -ist ne volas diri 
specialiston. Tiel esperantisto ne 
estus specialisto pri Esperanto, sed 
montras anecon al esperantismo. 

La unua universala kongreso de 
Esperanto en Boulogne-sur-Merestis 
grava por Esperanto, ĉar ĝi lanĉis la 
movadon per deklaracio pri 
ESPERANTISMO. Tiu deklaracio 
klare montras la signifon de 
esperantisto. Ni konsultu la Bulonjan 
Deklaracion! Du el la kvin punktoj de 
la deklaracio sufiĉas por informi nin: 

1-a punkto: La esperantismo estas 
penado disvastigi en la tuta mon- 
do la uzadon de la lingvo neŭtrale 
homa, kiu ne entrudante sin en 
la internan vivon de la popoloj kaj 
neniom celante elpuŝi la 

ekzistantajn lingvon naciajn, 
servu por interkomprenigo de la 
homoj diverslingvaj. Ĉiu alia ideo 
de iu esperantisto estas lia afero 
privata. 

5-a punkto (laŭvorte): esperantisto 
estas nomata ĉiu persono, kiu 
scias kaj uzas la lingvon 
Esperanton tute egale, por kiaj 
celoj li ĝin uzas. Apartenado al 
ia aktiva societo esperantista 
estas rekomendinda, sed ne 
deviga. (El Gvidlibro por Supe- 
ra ekzameno , de Alfonso Pe- 
chan). 

Estas tre facile lerni Esperanton, 
sed malpli facile praktiki ĝin. Ni, 
esperantistoj, havas la taskon 
informiĝi pri la movado, lerni pri la 
lingvouzo de Zamenhof, kaj tiel ni 
povas pli bone praktiki la lingvon. 
Zamenhof profunde pensis antaŭ ol 
proponi ion. Do, kiam ni ŝatos kritiketi 
proponon lian, ni vidu unue, ĉu ie ne 
ekzistus io, kio jam klarigas tion. Tiel 
ni povas kompreni la grandegan 
laboron, kiun faradis Zamenhof. La 
Deklaracio pri Esperantismo estas 
kune kun la Fundamento de 
Esperanto gravaj kiel bazo de nia 
movado. La unua klarigas la signifon 
de esperantisto, kaj la senco de la 
sufikso -an montras nun al mi, ke 
esperantano estas monstro, kiu al mi 
signifas nenion. 

Vettai. el {uzĝo- fO 

sistemon, tio estas respegulata per 
la altiĝo de la vendoprezo de la varoj, 
la entreprenoj ruiniĝas kaj la laboristoj 
estas maldungataj. 

La financa kapitalo investas tie, kie 
la laboristoj havas malaltajn salajrojn, la- 
boras eĉ infanoj kaj la asekursistemo 
mankas. II reale estas kontraŭstrikantoj 
de kiu ajn ĉitiea socia peto. Nia mondo 
esta kiel sola grandega vilaĝo aŭ fakte 
kiel du grandaj urboj. Se unu el tiuj urboj 
laboras plialtpreze, ĝi perdus la 
aĉetantajn klientojn kaj la tuta laboro 
translokiĝus al alia urbo. Alie, tial ke ĉiu 
ŝtato volas altiri investojn de la internacia 
financa kapitalo, tiu financa kapitalo 
preskaŭ estas liberigita de impostado. 

Kiel agi? Ĉu retroiri al la naciaj 
merkatoj? Malaperus la socia bonfarto 
en la grandaj nacioj kaj la novaj etnaj 
nacioj alvenus al runiĝo. Ili ĝuos sian 
folkloron en la mizero. Kio estas necese 
estas atingi la socian planedumiĝon. Se 
la entreprenoj estas transnaciaj ankaŭ la 
sindikatoj devas esti transnaciaj. La 
kondiĉoj de la laborado devas esti 
akordaj en ĉiu parto de la mondo. 

Ĉu estas solvoj? Unu drasta, malaltigi 
la asekursistemon kaj salajrojn en 
Eŭropo, kiel proponas la registaroj. Alia 
sekvenda, altigi aŭ fondi asekursistemon, 
adekvatajn salajrojn, malpermeson de 
infana laborado en la aliaj mondpartoj. 
Por tio oni devas pensi kaj agi 
supernacie. La rimedo ekzistas, sed oni 
ne atentas ĝin. 

Necesas, ke oni lernu la supernacian 
lingvon Esperanton kaj ankaŭ asimilu ties 
internan ideon. Nuntempe la homara 
unuiĝo jam ne estas nura idealo, sed 
nepra neceso por trapasi la krizojn de 
mondunuiĝo kaj atingi konkordan 
homarunuiĝon en socia solidareco. 

m/A, ?957. 

Letero de KAE 

Ni ricevis leteron el Kultura 
Asocio Esperantista. Ni 

reproduktas ĝin, ĉar ni opinias, 
ke ĝi interesas al averaĝa 
samideano: 

Karaj kamaradoj: nome de la SAT- 
membroj Ramon Manau Torres, 
Vicento Hernandez Llusera kaj la 
subskribinto, Jose Marla Galofre Do- 
mingo, mi kunsendas la tuj suban 
leteron kontraŭ la ekuzado, en la lasta 
paĝo de Sennaciulo, de januaro 
1997, de la ovala surogato, kiel sig- 
no anstataŭanta la tradician verdan 
stelon. 

En la espero, ke vi favore 
konsideru nian peton, kiun ni formu- 
las individue kaj ankaŭ nome de la 
organizaĵo Kultura Asocio 
Esperantista, de mi prezidata, SAT- 
ane via, 

Subskribas Jose Maria Galofre 
Domingo. 

La letero menciita estas jen: 

La subkribintaj SAT-anoj, nome 
propra kaj en tiu de la organizaĵo: 
Kultura Asocio Esperantista (KAE), 
energie protestas 

X pro la neoportuna 
apero,en la certe 
bonvena nova 
rubriko EL 
ESPERANTO- 

MOVADO, de la tiel 
nomata rugbeo- 
pilka, aŭ ovala 
surogato, anstataŭ 
tiu de Zamenhof 
aprobita insigno 
verdastela, jam tuta- 
monde konata kiel la 
veran simbolon de nia 
Esperanto. 

Tiu ovala vinjeto 
estas niaopinie - kan ni ne estas la 
solaj kun tiu kriterio- neakceptebla kiel 
anstataŭigo de la tradicia verda stelo, 
signo facile distingebla, krom tre 
adkvata, ĉar ja signifanta la kvin 
mondopartojn, kiujn celas Esperanto. 

Esperante, ke vi komplezu nian 
justan peton, SAT-ane vin salutas: 
Ramon Manau Torres, Vicento 
Hernandez Llŭsera kaj Jose Maria 
Galofre Domingo. 


' ' 
KFD: Kutime Faritaj Demandoj 

pri Esperanto. 

16 . Cu vi kredas, ke oni trudos 
Esperanton iam al la tuta mon- 
do? 

Mi ne nur opinias, ke ne, sed mi 
ankaŭ ESPERAS, KE NENIAM oni 
trudu ĝin. 

Parolante Esperanton oni povas 
nuanci tre klare. Tial, permesu al mi 
klarigi, ke oni ne trudas senshavajn 
ideojn, kiel ekzemple rondeco de nia 
planedo, aŭ boneco de justeco, ktp. , sed 
oni finfine ADOPTAS ilin: ĉiuj alpropriĝas 

La kazo post elmigri kaj aliaj demovaj verboj 
Erara uzo de la akuzativo en demovaj kuntekstoj. 

de (faidett 


La plej ofta eraro rilate uzon de la 
akuzativa kazo en Esperanto estas 
la ellaso de la n-finaĵo en gramatikaj 
konstruoj, kies reguloj postulas ĝin. 
De tempo al tempo esperantistoj faras 
alispecan, kontraŭan eraron kaj 
akuzativigas vortojn en situacioj, kiam 
tio tute ne estas pravigebla. En tiu ĉi 
artikolo mi pritraktos specon de erara 
akuzativo pro sia nekonsekvenca uzo 
kiel almova kazo post la demova 
prefiksoido el. Ĉiuj citaĵoj estas 
ĉerpitaj el la romano Materada de 
Fulvio Tomizza. Respondecas pri la 
malĝusta lingvouzo RG. Soranzo, kiu 
tradukis la itallingvan libron en 
Esperanton. 

Ĝ USTA UZO DE DEMO VA 
PREPOZICIO KUN VERBO KUN 
DEMOVA PREFIKSOIDO 

La unuaj kvin frazoj estas 
gramatike ĝustaj kaj semantike 
neambiguaj. Ĉiu verbo estas 
kunmetita perdemova prefiksoido, kaj 
demova prepozicio troviĝas antaŭ la 
devenloko. 

1 El la preĝejo eliris la filo de Bortolo 

(pĝ. 155). 

2 Ni eliris procesie el la preĝejo (pĝ. 

157). 

3 La forveturo el Giurizzani de Bortolo 

efikis samkiel ŝafo... (pĝ. 103). 

4 ... ŝi estas el Petrovia: el ĝi elmigros 

ĉiuj (pĝ 146). 


5 ... temis plejparte pri malnovaj 
proprietuloj..., kiuj jam estis 
pretigantaj la dokumentojn por 
elmigri al Triesto (pĝ. 77). 
Rimarko: en frazo 4 la prefiksita ver- 
bo elmigri evidente havas la sencon 
de demovo , kaj la uzo de e/ antaŭ la 
urbonomo estas konforma al la 
konstruo en frazoj 1 , 2 kaj 3. En frazo 
5 mankas la nomo de la devenloko, 
el kiu oni elmigras, sed aperas infor- 
mo pri la celo de la elmigrado — La 
urbo Triesto — antaŭ kiu staras la 
almova prepozicio a/. 

ERARA UZO DE ELMIGRI KUN 
AKUZATIVIGITA LOKNOMO. 

Nun komparu la sekvajn kvar 
frazojn: 

6. Ĉu vi ne elmigros Trieston? (pĝ. 
135) 

7. Kaj nun ĉi tiuj bravaj homoj 
elmigros Trieston por distrumpeti 
el la stultuloj... (pĝ 90). 

8. ... kaj oni instigas la popolon forlasi 
sian teron porelmigri Italion... (pĝ. 
88 ). 

9. Tiuj, kiuj ne volos resti, rajtos preni 
siajn aĵojn kaj elmigri Italion (pĝ. 
29). 

Estiĝo de semantika konfuzo kaj 
ambigueco. 

La frazoj kun la verbo elmigri sekvata 
de Trieston kaj Italion estas konfuzaj kaj 
ambiguaj, ĉar la gramatika konstruo es- 

tas malĝusta. Kvankam estas eble 
anstataŭigi la almovan prepozicion a/ per 
akuzativo de la loknomo, tiu eblo ne 
ekzistas eĉ en frazo 5 pro la verbo elmigri 
kun demova prefiksoido. Same frazoj 6, 
7, 8 kaj 9 estas sencomankaj, ĉar la 
akuzativigita loknomo jen Triesto jen Italio 
ne estas la direkto/loko de kie ekiras/ 
eliras la migrantoj sed estas la celo de 
ilia elmigrado. Tamen, per eta modifo de 
la frazoj, estas eble gramatike kaj 
semantike ĝustigi ilin. Ni uzu la 
radikverbon migri sen la demova 
prefiksoido el: li migros Trieston\ migri 
Italion. Tamen, se oni insistas pri uzo de 
elmigri , tiam estas bezonata la prepozicio 
a/ antaŭ la nomo de la celloko kiel en 
frazo 5. Alternativa maniero ĝustigi la 
anomalian gramatikaĵon estas ŝanĝi la 
verbon elmigri al enmigri. Tiam frazoj 6, 
7, 8 kaj 9 fariĝas ĝustaj: enmigros 
Trieston, enmigri Italion. 

Aliaj demovaj verboj sekvataj de la 
akuzativo. 

Tradukinto Soranzo ne estas la sola 
pekanto rilate tiun ĉi gramatikaĵon. Provu 
senerarigi la sekvajn du citaĵojn ĉerpitajn 
el la novelo Seĉjo de Jurij Mamleev, 
esperantigita de ruslingvulo Aleksandr 
Fjodorov ( La Gazeto, n-ro 37, 1991, pĝ. 
29-30): 

1 Vera Semenovna, la panjo de la 
mortanta junulo elpafiĝis la 
ĝardenon unua (pĝ. 29). 

2 Ŝi pensis, ke ek de la komenco, jam 
elkurante la korton, ŝi jam konsciis 
ke, kvankam ŝi renkontos homojn, 
neniu helpos ŝin (pĝ. 30). 

En ambaŭ frazoj troviĝas po unu ver- 
bo kun la prefiksoido el, kaj sekvas ilin 
substantivoj indikantaj lokon, ambaŭ en 
la akuzativa kazo: ĝardenon kaj korton. 
Se oni relegas la misajn frazojn, estas 
evidente, ke nur unu interpreto estas 
ebla: ŝi unue eliris kaj poste eniris. 


1 La virino elpaŝiĝis el sia domo kaj 
iris en la ĝardenon. 

2 La virino, elkurante el sia domo kaj 
enkurante en la korton... 

Ankaŭ Plena Analiza Gramatiko 
(§178, Rim. III) klarigas, ke eliri urbon 
estas ambigua, ĉar ĝi povas signifi: 1 eliri 
el urbo, kaj 2 eliri kaj direkti sin al urbo. 
Postulo fari mensajn akrobataĵojn por 
kompreni la signifon de tiu gramatika 
konstruo ne estas konsilinda en 
planlingvo, en kiu estas necese esprimi 
ĉion rekte kaj kristalklare. For la 
ambiguecon! 


/\ 

Ciam sonante... 

Hispana kulturo funebras, ĉar la 
plej bona gitaristo el la mondo, 
S™ Narciso (Garcia) Yepes, mortis 
69-jaraĝa, la 4-an de rnajo en 
Murcia. Don Narciso ĉiam vivos 



ĉe ni per siaj Malpermesitaj Ludoj 
kaj Concerto de Aranjuez, siaj plej 
mastraj interpretoj. 

Deutsche Gramophone antaŭ 
nelonge kompilis siajn interpretojn en 
deko da CD, facile troveblaj en 
diskovendejoj. Baldaŭ oni trovos TTT 
paĝon pri li. (http://www.dragonfire.net/ 
~Esperanto/yepes.htm) 

Uea delenda est! 


Oni scias, ke malnova Cicero, ĉe la 
Romia Impero, kutime finis siajn 
paroladojn ĉe la Romia Senatejo pertiuj 
vortoj: Cartago delenda est\ oni devas 
detrui Kartagon. Mi ne diras, ke ni devas 
detrui la Universalan Esperanto-Asocion, 
ĉar ĝi estas la plej universala esperanta 
asocio kiun ni havas nuntempe, kvankam 
ĝi ne estas la plej asocia, kaj ankaŭ ne la 
plej esperanta. Perfekteco ne ekzistas, 
mi kredas. 

Sed UEA donas servojn kiujn neniu 
ajn havigas, kiel delegitaron, jarlibron, 
eldonon de libroj, kaj kunrilatigon de 
esperantistoj per siaj kongresoj jaraj. 
Multekostaj kongresoj, sed la plej ŝatataj 
kongresoj. Nuntempe, kelkaj esperantaj 
asocioj faras kelkajn agojn same kiel 
UEA, sed UEA faras ilin ĉiujn. 

Ni revu pri ostempo, kiam Esperanton 
parolas multe da homoj tra la tuta mon- 
do, kaj oni povas vojaĝi ĉien en la 
mondon komprenante ĉiujn, ĉar oni jam 
lernis nian lingvon utilan en la unuagrada 
lernejo. La lingvaj muroj, pli malamaj ol 
berlina muro, jam falis antaŭ multaj 
jardekoj, kaj ni ĉiuj komprenas kion oni 
diras al ni ie ajn. Tiuostempe ankaŭ, 
historilibroj diras, ke ekzistis tempo kiam 
oni ne uzis Esperanton ĉie en la mondo, 
nur kelkaj kvazaŭfrenezuloj obstine uzis 
kaj lernigis naivulojn pri la lingvo de la 
estonto. Iliajn librojn pretigis asocioj 
privataj, kies plej granda estis la tiel 
nomita Universala Esperanto Asocio. Ĝi 
havis milojn da delegitoj ĉiulande, kiuj 
solvis praktikajn problemojn al 
esperantistoj transirantaj. Kiam 
Esperanton oni adoptis en la tuta mon- 
do, UEA ĉesis ekzisti, ĉar ĝin oni ne plu 
bezonis, farante ĝiajn taskojn multe pli 
efike la oficoj registaraj kaj fakaj asocioj, 


el kiuj kelkaj, ekzemple SAT, jam ekzistis 
en la katakombaj tempoj pasintaj... 

Ni revenu astempen, vidante kial UEA 
delenda est\ kiam la mondo adoptos 
Esperanton, UEA ne plu ekzistos, 
kvankam ĉiam estos esperantistoj. Sed 
ili eble estos superlingvistoj, pli klerigaj 
ol tiuj lingvistoj hodiaŭaj. Ĝis kiam tio 
okazos, ni devas subteni UEAn kaj flegi 
ĝin kiel kanceran malsanulon, kiu nepre 
mortos, sed al kiu ni helpos tiel, kiel li 
estas, ĉar mi skeptike opinias, ke oni ne 
povas plibonigi ĝin. Aliaj pensemuloj, pli 
lertaj ol mi, jam signalis la malbonaĵojn 
de UEA, sed Ili pli naivas ol mi, ĉar mi 
serioze opinias, ke se eblas havi pli 
bonan asocion esperantan ol la nuna 
UEA, oni devas nepre fondi ĝin denove. 
Tial mi estas fakdelegito de UEA, por 
kunlabori dum ĝi daŭras... 

SAT estas alia afero, tute malsimila. 
Mi aniĝis SAT-on ĉirkaŭ la jaro 1992. Mi 
ricevis interesan magazinon, kiu pritraktis 
ĉefe movadajn kaj kongresajn aferojn. 
Tiam alvenis 1993, kaj mi iris al kongreso 
de UEA en Valensjo. Multaj etaj 
okazintaĵoj okazis, kiuj kaŭzis grandan 
ĝenon al mi, kiel ekzemple kataluna 
krokodilaĵo antaŭ la tuta gees- 
perantistaro, mankante reago el la 
Kongresa Ĉeftablo. Mi esprimis mian 
ĝenon per tre akra letero, kiun mi sendis 
al Esperanto (kvankam mi ne esperis, 
ke ili publikigos ĝin, sed mi volis doni al ili 
la eblecon esti memkritikaj. Mi ne eraris, 
tamen) kaj al aliaj revuoj esperantaj. SAT 
respondeculoj ne respondis, kaj tial mi 
resendis la leteron al la respondeculo de 
la revuo de SAT, tiutempe loĝanta en 
Britio, mi kredas. Sed tempo pasis, kaj 
mi ne ricevis respondon, kaj la artikolon 
neniu publikigis, nur Marco Botella faris 

tion en Kajeroj e/ /a Sudo. 

Sekve, mi skribis al SAT 
dirante, ke mi lasas la 
asocion, ĉar kritikoj ne estas 
agnoskataj en ĝi. UEA estas 
esperanta organizaĵo, sed 
SAT, laŭstatute, estas asocio 
kultura de laboristoj kiuj uzas 
Esperanton kiel ilo, sed ĝi ne 
estas esperanta asocio. Ili 
uzas Esperanton por siaj 
celoj, kaj tion farante ili iĝas 
avangardo de la esperantis- 
taro, kiu nur celas paroli kaj 
lerni Esperanton. Tial, mi 
opinias, ke SAT ne mortos 
kiam oni akceptos Esperan- 
ton (ĝi eĉ kreskos tiam), sed 
tial oni devas postuli al SAT, 
ke ĝi plenumu sian taskon. 
Sed ĉar ĝi malsukcesis en 
1993, mi senokupiĝis pri 
SAT. Eble SAT ŝangis, sed mi 
devas vidi ĝin mi mem. Mi 
iros al kongreso de SAT ĉi 
jare, se mi povas. Se mi 
vidus, ke mi nun eraras, eble 
mi aliĝus, se oni permesas 
min. Sed oni bezonas pli 
bataleman SAT ol tiu, kiun 
mi vidas. Ne batali estas 
bone por nenio. Erari estas 
pli malerara ol ne agi. 

Eble vi ne komprenas 
mian kialon por forlasi SAT, 
sed legante, ke nia 
prezidanto plendis, ke la 
redaktoro de Kajeroj el la 
Sudo ne estas ano de SAT, 
mi opiniis, ke mi devis klarigi 
la aferon. Se ni volas plibonigi 
la mondon, ni devas unue 
plibonigi niajn esperantajn 
rondon, ĉefe la plej valoran, 
SAT. 

fjeŭ ct fr de t<z4 


El nia Libroservo, 

aŭ Libroj ne Mordas (nek murdas) 

Honeste mi devas 

diri, ke ĉiam mi ŝatis la % ' 

librojn. Ĉiam mi ilin trovis 
hejme kaj ĉiam mi 
konsideras necesa havi 
libron enpoŝe. Do, ĉiam 
mi parolas favore al le- 
gado kaj defende al 
libroj. 

Tial mi ankaŭ ŝatis 
SAT ĉar unu el ties celoj, 
fiksitaj en la Statuto kaj 
Regularo, tekstas tiel: 
c) lernigadi, instruadi, klerigadi siajn membrojn 
tiele, ke ili fariĝu la plej kapabiaj kaj plej perfektaj 
el la tiel nomataj internaciistoj. 

Por klerigado kaj kleriĝado oni bezonas legi 
kaj por legi estas necesaj la libroj. SAT eldonas 
librojn, ties libroservo havas librojn. Ĝis tie ĉi 
ĉio en ordo, sed se oni rigardas funden oni trovos 
mankon. SAT eldonas librojn, sed malmultajn 
ĉar oni ne aĉetas ilin. La libroservo havas multajn 
librojn, ĉar la malmultajn kiujn SAT sukcesas 
eldoni, oni ne aĉetas. 

Logika konkludo estos do ke la SAT- 
membraro estas nek la plej kapabla nek la plej 
perfekta inter la internaciistoj. Eĉ ne instruata, 
lernema aŭ klera. 

Tio kion mi diras eble estas troigo, kaj miaj 
pripensoj venas nun el pesimisma rigardo al la 
nuna stato de la HALE-libroservo (via libroservo, 
kamaradojl), kies respondeculo mi estas. Jam 
unu jaro mi postenas kaj la plej bona kliento 
estas..., mi mem! Krom tio nur malmultaj mendis 
ion. Malbeninda nelegemo!!! 

A fiĥola» ŝil K.a*JKi4b 

He, amiko, ci legi ĉi tie! 

Kara razitkapulo (skin-nazi, aŭ bone-head)! 

Mi skribi perfacilaj vortoj por ke ci povi kompreni. Mi 
legi enĵurnalo, ke ci esti besto, sed mi ne kredi. Mi kredi, 
ke vi esti nescia kaj nescio esti granda problemo por 
ĉiuj, ankaŭ por mi. Ĉar nesciulo esti homo malforta, kaj 
homo malforta havi timon, kaj timulo esti homo kiu fariĝi 
agresema kaj fari bonk per bastono sur kapon de 
sendefenda homo. 


Mi voli dm tion: se ci bati sendefendan homon, ci ne 
montri cian forton, ci montri cian malforton kaj stultecon, 
ĉarfrakasita kapo ne solvi cian problemon. 

Cia problemo esti, ke ci vivi en kvartalo de merdo, 
sen laboro kaj kun laboro de merdo. Cia problemo esti, 


ke ci esti lasta rando de ĉaro, 
kaj tial vi voli iĝi forta kaj 
pravi. Sed neniu fortiĝi bati 
(kvardek kontraŭ du) du 
malfortajn homojn. Se ci voli 
esti forta, ci devi ribeli cian 
malforton. Ci devi pensi. En 
cia kranio razita esti cerbo. 
Cia cerbo bezoni manĝon, 
same kiel cia stomako. Ci 
tiam provi paroli, legi kaj 
demandi cin kial ci vivi vivon 
merdan. Tio esti kulturo, kaj 


KIU SCMAS VENTOJN 

kulturo esti la sola forto por plibonigi homojn. 

Mi scii: lego esti lacige. Pensi esti eĉ pli lacige. Multe 
pli lacige ol krii nigrulo merda aŭ malpura judo\ krii 
stultaĵojn esti tre facile. Ĉiuj ebli insulti kaj malami. 

Al mi ne gravi, ke ci razi kranion aŭ uzi militistajn botojn; 
laŭ mi ci povi meti artiŝokon kvazaŭ ĉapelon kaj tatui 
cian gluteon. Al mi gravi, ke ci respekti cin mem, cian 
cerbon kaj cian dignon. Tiel, eble ci lerni ankaŭ respekti 
aliajn homojn. 

Se ci krii malpura judo, ci devi scii almenaŭ kio esti 
estijudo. Se ci scii kio esti esti judo, ci provi demandi al 
ci kiel ci ŝati, ke oni bruligi cian patrinon, patron, fratojn, 
amikojn ciajn, ci-n mem. Se vi komenci demandi, ci 
komenci venki. Demandoj esti kiel ŝlosilo poraŭtomobilo: 
sufiĉi unu por ek-marŝigi motoron kaj iri malproksimen. 

Mi, tre zorgi pri ci (kaj ankaŭ por kapoj de tiuj batotaj 
de ci). Mi zorgi, ĉar Povo vidante nesciajn homojn, fari 
du aferojn: meti cin en malliberejon (kaj malliberejo esti 
kiel grandega bonk sur via kapo), aŭ male uzi cin kiel 

sklavon, sendi cin bati, turmenti kaj 
bruligi aliajn, dum ĝi loĝi en bona 
domo, havi bonan aŭtomobilon, kaj 
bonan inon. Ĉu ci voli esti libera? 
Konservi cian kranion razita, sed 
lerni ami cian cerbon. Forto kaj 
povo loĝi tie: en la kokoso, ne sur 
la kokoso. Ĉao! 

Labovistoj Privilegiitaj: 

La Statuto de la Laboristojl agnoskas 
en sia artikolo 61 a la rajton kiun havas la 
laboristoj partopreni la aferojn de la 
entreprenoj ĉe kiuj ili laboras pere de la 
reprezentaj organoj, ĉu kiel delegitoj de 
la laboristoj ĉu ene de entreprenaj 
komitatoj. 

En tiu ĉi priopnia artikolo mi esprimos 
kiel oni estas utiligante je la profito de 
malmultoj, normojn faritajn por garantii 
la partoprenon de la laboristoj ĉe siaj 
entreprenoj. Kiel? Kial? Antaŭ la terura 
minaco de la sendungiĝo, antaŭ la timo 
pri la ekslaborigoj okaze de staboreduktoj 
en la entreprenoj, ekzistas kelkaj 
privilegiitoj, ili estas la laboristoj kiuj 
reprezentas siajn kunulojn. 

La artikolo 68 a de la Statuto de la 
Laboristoj establas garantiojn por tiuj 
reprezentantoj, jen estas: 

1 e Malfermo de proceso kontraŭdira 
antaŭ la kulpigo al ili pri kontraŭ- 
normaĵoj gravaj aŭ tre gravaj. 

2 e Prioritato de ili antaŭ ol la ceteraj 
laboristoj por konservi siajn dungojn. 

3 e lli rajtas ne esti eksdungataj aŭ 
sankciataj dum la ekzercado de siaj 
mandatoj aŭ en la limitempo de unu 
jaro post la fino de ĝi. 

4 e II rajtas libere esprimi siajn opiniojn 
eĉ publikante aŭ disdonante la 
publikaĵojn de labora aŭ socia 
interesoj. 

5 e Rajton ili havas disponi de kredito 
konsistanta el kelkaj monataj pagataj 
horoj por la ekzerco de la taskoj rilataj 
al siaj mandatoj. 

Kiel oni povas observi la punktoj 2a 
kaj 3a substenas la kvalifon je privilegiitoj 

1 Leĝo de Hispanio kiu konsistas el amaso da normoj por 
defendo de la rajtoj de la laboristoj. 


La sindikataj delegitoj 

kiun mi antaŭe uzis pri la laboristaj 
reprezentantoj. 

lu povus argumenti ke tiuj laboristoj 
bezonas la menciitajn garantiojn antaŭ 
la entreprenistoj, ĉar siaj taskoj 
reprezentaj ordinare kunportas 
konfliktojn, ĉar la interesoj de la laboristoj 
ne estas koincidantaj kun tiuj de siaj ĉefoj, 
kiuj ĉiam strebas unuacele al la 
maksimumo de la profito; kaj antaŭ tia 
argumento mi devus rekoni ke ja ili ludas 
rolon kompromitan kiu bezonas 
garantiojn, sed kiel oni povas justigi la 
artikolon 63.3 de la Statuto de la 
Laboristoj ? Tiu artikolo establas la daŭron 
de la mandatoj de la stabaj delegitoj kaj 
membroj de la entreprenaj komitatoj je 4 
jaroj, kaj ankaŭ, ke ili nur povos esti 
senmandatigataj de la laboristoj kiuj 
elektis ilin, pere de asembleo petita de 
almenaŭ triono el la elektintoj, kaj 
necesos absoluta majoritato el tiuj. 

Tamen, tiu senvalidigo povos nek 
efektiviĝi dum la formalpaŝigo de 
kolektiva akordo inter la laboristoj kaj la 
entreprenaj mastroj, nek esti denove 
proponata antaŭ ol 6 monatoj de la 
antaŭa. 

Tiu ĉi artikolo devas esti relegata por 
kompreni siajn konsekvencojn plene. 

Nu, ek al reflekto! Unuflanke la 
artikolo 68 a de la Statuto igas netuŝeblaj 
la reprezentantojn de la laboristoj 
supozinte, ke ili plenumas la devojn de 
siaj mandatoj, sed, samtempe ĝi efikas 
alie, tre pozitive por ili, sed ege male por 
la ceteraj laboristoj en la plejmulto el la 
kazoj, ĉar la menciitaj privilegioj donas 
al la laboristaj preprezentantoj kvazaŭ 
permeson korsaran kiu ebligas ilin negoci 
tiujn amasajn sendungojn, aŭ tiujn 
fruaemeritiĝojn aŭ staban modifojn iom 

kompleze al la entreprenestroj; ili ne 
estas inkludotaj en la dramoj, kaj eĉ 
se III devus foriri, ili okupus la lastajn 
vicojn. Beninda avantaĝo nuntempe! 

Sed restas ankoraŭ io ege pli 
malfacile defendebla, kaj kies profitoj 
estas nur por la sindikatoj. Kiel oni povas 
defendi ke la laboristoj kiuj donis sian 
konfidon al aliaj kunuloj por ke tiuj ĉi ilin 
reprezentu, devos alfronti la artikolon 
67 an de la Statuto, kiu plifirmigas la 
malfacilecon por senmandatigi siajn 
reprezentantojn? Kaze ke la laboristoj 
volus kunvoki asembleon ili bezonus 
trionon el la tutaj balotoj tiucele, kaj ankaŭ 
absolutan majoritaton por senigi la 
konfidon donitan. La leĝo diras eĉ pli: 
Tamen, la senmandatigo nek povos 
efektiviĝi dum la formalpaŝigo de 
kolektiva laborist-mastra akordo, nek oni 
povos denove proponi ĝin antaŭ ol 6 
monatoj. Tio estas, se iu reprezentanto 
laborista estas rubrikante kun sia estro 
kondiĉojn malfavorajn por la plimulto el 
siaj kunuloj, aŭ simple li perdas la 
konfidon de tiuj, kiuj elektis al li, la 
elektintoj ne rajtas senmandatigi tiun ulon 
ĝis la fino de la formalpaŝigo de la akordo, 
t.e., rubrikite ĝin. Krome, se oni proponas 
pridebati la konfidon donitan al la 
reprezentantoj, necesos ses monatoj ĝis 
la proksima ŝanco. 

Tiuj ĉi du artikoloj de la Statuto de la 
Laboristo eble estas tiuj, kiuj estas 
kreantaj la tensiojn kiujn oni travivas 
nuntempe ĉe la entreprenoj inter la 
laboristoj kaj siaj reprezentantoj. Ĉiun 
tagon estas pli ofte vidi bildojn kiuj 
montrastiajn reprezentantojn preskaŭen 
la neceso esti protektataj de la polico 
kontraŭ siaj kunuloj, kaj en kiuj la insultoj, 
senmeritigoj kaj eĉĵetoj de ovoj, tomatoj 
kaj ŝtonoj pripensigas ke la sento de 
senpoveco kiu estigas la malebleco de 


senkonfidigoj estas la kialoj de la 
priskribitaj scenoj. 

La socia tensio estas forta, la 
reprezentantoj gardotaj de la menciita 
leĝaro, negocas, akordas kaj rubrikas 
solvojn por la aliuloj, sentante sin, kaj 
estante ili en la praktiko, malsama 
kolektivo; ili estas reprezentantoj de la 
laboristoj al kiuj la leĝo protektas por 
ke ili rompu la solidarecon kun siaj 
samuloj. 

‘TJtoite /tCcold, 


adiroĥotim- ĥidnlaJmiiarda de Sociefo 



Vane 


Sur arbara muskorando 
morgaŭ sonos la komando: 
Pafui 

Dekdu pafos kaj mi mortos... 
Dekdu trafos! Ĉu mi fortos 
sur arbara muskorando? 
Pafui, 

morgaŭ donos la komando. 

Sub folia branĉaltaro 
morgaŭ krios la barbaro: 
Pafu! 

morgaŭ krios la barbaro... 

Kapon alte en mateno! 
Morgaŭ krudos la malbeno: 
Pafui 

Dekdu sklavas; mi — libera! 
Mort’ ne gravas, sed fiera 
kapon alte en mateno... 
Pafui 

vene krudos la malbeno! 

(^Nekrologo^) 


Post 10 jaroj de iom post 
ioma malsano forpasis, la 
13™ de Majo 1997, Fran- 
cisco Zaragoza Ruiz 
(fransisko saragosa 
rŭis'). Dum sia tuta 
kapabla vivo, li elstaris 
kiel agema membro, 
neniam disputema pri 
ideologiaj diversecoj. 

Dum la intercivitana 
milito li deĵoris en la 
respublika armeo sed pro 
disruiniĝo de la lojala his 
pana registaro li devis 
eksterlanden kaj en tiu 
aventurema odiseo, kie Esperanto 
estis por li tre utila, li atingis Bruselon. 
En tiu vojaĝo, plena de neatenditaj 
novaĵoj, li estis ege helpata de aktivaj 
samcelanoj en etapoj, foje proksimaj alie 
pli longdaŭraj. 


Francisco Zaragoza Ruiz estis la 
ĉiama partoprenanto kaj aktivanto 
en la hispanaj kongresoj de 
Esperanto, lia iniciatema 
idiosinkrazio igis lin tre 
en la esperantistaj 
Tio okazis ĝis la his- 
kongreso okazinta en 
Madrido en la jaro 1987, lia 
posta longdaŭra malsano 
malebligis lian pluan 
partoprenadon en 

kongresoj. 

Lia perdo en la esperantista 
aktivado, kvankam pro mal- 
sano ja plurjare atendita, lasis 
lia amikeca reto aflikton kaj 
revon. 

fade 'TTtan.ĉa, ‘SefituzSeu 'praitea 


Kiel esperantisto, membro de 
Sennacieca Asocio Tutmonda, li helpadis 
kaj partoprenis en la SAT, kongreso 
okazinta en Valensjo en la jaro 1934. 

Li revenis el Bruselo en la jaro 1955. 



Kiel membro de la Asocio ni 
partoprenis en la SAT-kongreso okazinta 
en la jaro 1974 en la norda itala urbo 
Bergamo, kie la 
okopo grupa de 
Callosa de Se- 
gura estis 
rimarkinda en 
la kongresaj 
programeroj. 

Kion ĉiuj devus scii 
pri la strukturo de la 
homa korpo 

Kiam la homa korpo formiĝis, ĉiuj 
siaj partoj volas esti la Estro. Cerbo 
diris: tial ke mi kontrolas la tuton kaj 
pensas por ĉiuj, mi devas esti Estro. 
Piedoj diris, ĉar ni portas la korpon 
tien, kie Cerbo volas, kaj permesas 
al li fari kion li volas, ni devus esti 
Estro. Manoj diris, ĉar ni faras la 
laboron kaj gajnas monon por subteni 
la tutan korpon, ni devus esti la Es- 
tro. Kaj simile diris Koro, Okuloj, 
Oreloj kaj Pulmoj. 

Finfine Fektruo parolis kaj petis 
esti la Estro. La aliajn partojn de la 
korpo ekridegis pri la ideo, ke Fektruo 
estrus la korpon. 

Sed Fektruo koleriĝis, kaj 
fermante sin, li rifuzis labori: rapide, 
Cerbo kunfebriĝis, Okuloj strabis kaj 
vitreskiĝis, Piedoj multepeziĝis kaj 
malfortiĝis troe por marŝi, Manoj 
pendis senforte kaj Koro kaj Pulmoj 
batalis por pluvivi. Tiam, ĉiuj petegis 
al Cerbo, ke li cedu kaj permesu al 
Fektruo esti la Estro. Kaj tiel oni faris! 

Ĉiuj partoj el la korpo faris sian 
laboron, dum Fektruo direktis ĉiujn kaj 
zorgis ĉefe pri merdo, kiel ĉiu Estro 
kiu meritas tiun titolon ja devas fari! 

MORALAĴO: ne necesas esti 
cerbo por iĝi Estro. Fektruo evidente 
havas pliajn ŝancojn. RIGARDU VIAN 
ĈIRKAŬAĴON POR KONVINKI VIN! 

ĉjolaitda 


Socia Problemo en 
nia asocio. 

Verkis: Liberecana frakcio de SAT. 

Eldonis: SAT-broŝurservo. 

Beauville 1996-a.43 paĝoj. lOfrancaj 
frankoj. 

Ofte al liberecanoj, kaj kun intenco 
moki nin kiel utopiulojn, oni deman- 
das kia estos la Anarĥio kaj defias nin 
prezenti kompletan projekton pri kiel 
devos esti nia libera sociordo. Mi ĉiam 
respondis, ke mi nek povas, nek volas 
antaŭdifini kiel ĝi estos, ĉar tio estos 
afero de la tiamaj homoj kiuj estos 
konstruantaj ĝin. Ke mi ĝin ne vidos 
kaj ke mi nur povas strebi al ĝi, mi 
plene konscias. Tial mi neniam ŝatis 
babilaĵojn pri tio estos tiel aŭ iel, ktp. 

Sed jen venas al ni skizo, bazita 
sur historiaj spertoj, pri la ĝeneralaj 
trajtoj de la liberecana socio. 
Liberecanoj kaj neliberecanoj havas 
nun taŭgan ilon por larĝatrajte bildigi 
al si kio povas esti anarĥio kaj kiel ĝi 
ordiĝos. Surbaze de tia skizo, kun kiu 
oni povas kunsenti aŭ ne, oni povas 
revi, opinii, diskuti, interkonsenti..., kaj 
fine, partumi en la klopodoj por 
konstruado de libera socio. 

Tie kuŝas la merito de I’ broŝuro, 
ke ĝi ne starigas fiksan nediskuteblan 
programon sed pensinstigilon por ke 
ci konsciu pri kiom oni povos atingi... 

Svtajfr&io. 'pen.ialo 1 996-a. 

Iniciatoj kontraŭ la sendungeco 


La sendungeco devenigas ĉiujn 
sociekskludajn problemojn. Miloj da 
civitanoj, precipe el la plej malfavorataj 
kolektivoj, suferas tiun ĉi senmizerikordan 
malfeliĉon. Karitaso 1 , konsciiĝinte pri la 
seriozeco de la situacio, disvolvas 
sporadajn iniciatojn por krei dungojn. 

En socio kie la dungeco estas la sola 
rimedo por la disdonado de la 
riĉeco kaj por la socia integriĝo 
la dungomanko estas vera 
dramo. La tuta socio alprenis 
la trascendecon de tiu ĉi grava 
problemo. Fakte, 82 pocento el 
la civitanaro konsideras, ke la 
sendungeco estas la ĉefa so- 
cia problemojaŭ enketo farita 
de CIS (Hispana Centro por 
Sociologiaj Esploroj). 

Tiuj, kiuj tre bone scias la 
implicojn de la labormarketa 
ekskludo, estas tiuj junuloj kiuj 
25-jariĝas ne trovinte siajn unuajn 
dungojn; ankaŭ la virinoj kun nekunhavitaj 
respondecoj kaj ekonomiaj rentoj 
malaltegaj; la delongaj sendungitoj pli ol 
45-jaraĝaj kiuj perdis siajn laborpostenojn 
kaj estas konsiderataj kiel tro maljunaj por 
aliprofesiiĝi, jen la tri grandaj grupoj al 
kiuj ĉefe celas la dungoprogramo. 

La dungoprogramo de Karitaso es- 
tas funkciante de antaŭ 17 jaroj, ekde 
kiam la 35-a asembleo de Karitaso 
aprobis ĝin. 

La Episkopa Konferenco 2 publikigis 
admonon esprimantan: Ni petas insiste 
Karitason ke, ene de la atencoj kiujn ĝi 
devas alfronti, ĝi donu prioritaton al la 
sendungeca temo. Naskiĝis tiel multaj 
komisionoj kiuj luktis kontraŭ la 
sendungeco en ĉiuj diocezoj 3 de 
Hispanio, kvankam kun malegalaj efikoj. 


Struktura sendungeco 

La spertuloj estas finakordintaj ke la 
sendungeco estas struktura problemo, ke 
la ekonomia kresko ne estas ligata al la 
kreo de laborpostenoj kaj ke la socioj 
bezonas ĉiun fojon malpli da laborforto 
por atingi plian riĉecon ol antaŭe.Andres 
Aganzo, la plej grava respondeculo de 


la mencnta dungoprogramo de Karitas- 
o, flankenigas la statistikojn kaj 
erudiciulajn opiniojn por komenti ke 
nature ĉiun fojon alvenas pli da 
sendungitoj por peti la helpon de la 
bonfara organizaĵo. La industrioj kaj 
agrokulturaj restrukturigoj same kiel tiu 
de la servofako forpelas multnombrajn 
laboristojn. 

La celotoj de tiu ĉi socia agado havas 
kiel trajtojn esti elĉerpintaj la 
subtenhelpojn de la ŝtato, kalkuli kun 
gravaj malfacilaĵoj por profiti la 
ekzistantajn rimedojn, kiaj estas la 
formadkursoj aŭ la laborkursoj kaj 
mankohavi ĉirkaŭĵojn kiuj helpas ilin 
socielabore integriĝi kaj ne disponi de la 
adekvataj instruo, kapacito kaj stimulo. 

La programo rigardadas tri globalajn 
tipojn de agado: la informadon kaj 

orientigadon, la formadon poralfronti kun 
garantioj la eniron en la labormarketon 
kaj konkretajn helpojn al iniciatoj 
memdungoj kaj kolektivajn dungojn. Por 
subteni finance ĉilastan agadon ili buĝetis 
1200 milionojn da pesetoj el solidaraj 
civitanaj kontribuaĵoj. 

Tiuj ĉi konkretaj dungigaj projektoj 
ĉiun tagon atingas pli da graveco. Ili 
pruvas, ke la civitanoj kapablas serĉi 
solvojn por siaj prblemoj, se ili ricevas 
sufiĉan apogon el la socia ensemblo. 
Eble ni ĉeestas en granda ŝanĝo de la 
maniero koncepti la bonfaradon. Aganzo 
pensas, ke doni monon malutilas la 
doninton same ol la ricevinton, ĉar tio ĉi 
senaktivigas la kapaciton lukti kaj 
organiziĝi de la popolo. Oni agadu direkte 
al enartikiĝo kaj gradaltiĝo de la malutilitoj. 
Laŭ li, la Bonfarta Ŝtato miskomprenita 
estas iginta ke la civitanoj atendu pasive 
ke aliuloj solvu siajn problemojn. 
Rompiĝis tiel la propra senco de la labo- 
rista lukto. 

Iniciatoj. 

Estas, eble, en Eŭskio (vaska lando) 
kie pli profunde sentiĝas la priokupiĝo por 
disvolvi realismajn proponojn por krei 
dungojn. Karitaso de San Sebastiano 
(unu el la ĉefurboj de Eŭskio) kreis en 
1989-a konsiliejon subtenontan 
projektojn entreprenajn el personoj kun 
malfacilaĵoj por laborintegriĝoj, cele al la 
estigo de novaj dungoj. ĉia nomo estas 
Bulta-Lan Konsultejo. Per ĝia helpo oni 
estas stariginta pli ol 359 entreprenojn 
kiuj jam dungis 1036 laboristojn. La akcioj 
de tiu ĉi kompanio apartenas al Karitaso 
de San Sebastiano kaj de Bilbao (alia 
ĉefurbo de Eŭskio), ĉiu kun 40 pocento, 
kaj al la kooperativoj laborantaj ene de 
la starigita strukturo apartenas la ceteron. 

Tiu ĉi fabriko de fiŝkaptokanoj, kiel kelkaj 
ĝin nomas, starigis antaŭ kelkaj jaroj Jazkilan- 
on, kiu estas kompanio kiu sin dediĉas al la 

produktado de vestaĵoj pere de kontraktoj por 
ekskluzivaj komercigoj de varoj de aliaj firmaoj. 
La menciita konsultejo estas investinta 77 
milionojn da pesetoj kaj pruntepreninta aliajn 45 
milionojn. Nuntempe estas sep la kooperativoj 
asociigintaj ricevantaj konsultojn librotenadojn, 
laborajn, impostajn, kaj klientoserĉajn. 

La virinoj senprofesiaj formadoj estas la 
ĉefaj petantoj de tiaj ĉi helpoj. Ankaŭ, kvankam 
je pli malgranda kvanto, junuloj kiuj ne finis sian 
bazajn studojn lernejajn interesiĝas pri tiuj ĉi 
projektoj. Se oni konsideras ke ekzistas eblecoj 
disvolvi iniciaton, la proponintoj de ĝi ricevas 
profesian formadon dum 9 monatoj. La Vaska 
(aŭ Eŭska) Administracio subvencias tiujn ĉi 
kursojn kaj pagas al la estontaj kooperativanoj 
per mono kiu poste utilos por poparte konsistigi 
la komencajn kapitalojn. 

Karitaso pruntedonas monon je 5 pocento 
de interezo redonotan post4 jaroj celante satigi 
la komencajn bezonojn. Ĉiu el la kooperativoj 
estas devigita reenkasigi 6-pocenton el lafarota 
enspezaroel Jazkilano kiel pagon de la 
ekskluziva distribupermeso. Tiel Jazkilano 
povas denove helpi al aliaj kooperativanoj. 

Ankaŭ en la diocezo de Barcelono oni 
realigas similajn spertojn. pere de la fondaĵo 
Formacio i Treball oni celas helpi al personoj 
kun grandaj mankoj adaptiĝi al la postuloj de la 
labormarketo kun garantioj de kontinueco kaj 
efiko, kaj ankaŭ kompletigi la formadon 
komencintan per la kursoj starigitaj de la dioceza 
Karitaso. La fincelo estas ke tiaj homoj estiĝu 
aŭtonomaj kaj memsufiĉaj danke al laboro. 

Tiu ĉi fondaĵo realigas aktivaĵojn kunmetitajn 
de produktado kaj formado, portiuj kiuj bezonas 
suplementon antaŭ ol alfronti la labormarketon; 
aktivaĵojn produktajn por homoj kies laboraj 
kutimoj estas malmultaj kaj ne havas sufiĉan 
intereson por la dungistoj; kaj konsultorientigan 
servon. 

Kunlabore de la Caixa (prononcu ‘lakajŝa’, 
temas pri kredita institucio), oni ekfunkciigis 4 
okupajn metiejojn: unu, por kolektado, 
enklasigado kaj distribuado de uzitaj vestaĵoj, 
alian por kolektado, muntado, distribuado kaj 
riparado de uzitaj mebloj, trian, por loĝa 
reebligado de domoj, kaj la lastan, ankoraŭ en 
fazo priesplora, vendejon de varoj uzitaj. 

En Madrido la fondaĵo Laboro disvolvas 
similajn aktivaĵojn. Ĝi kuraĝigas malgrandajn 
dungajn inciatojn. Konkrete estas kvin la 
entreprenoj helpitaj: ASYCO, kiu dungas 6 
personojn kiuj sin dediĉas al la flegado hejma 
de malsanuloj kaj maljunuloj; ECOLASER, kiu 
dungis 6 personojn plus ekonomian direktiston, 
kies fako estas la reciklado de kartoĉoj de 
laserpresilo; ASSICAR, dediĉita al la translokigo 
de aŭtomobiloj bezonas direktiston kaj tri 
kontraktitojn deĵorone, kvankam ankoraŭ estas 
en fazo de komerca disvolviĝo; TALLER 99, 
elpensita por doni kontinuecon al la procesoj 
individuaj de sociaj reintegriĝoj, realigas taskojn 
ŝuoriparajn, industrikonfekciajn kaj 
ledoprilaborajn, dunginte 10 laboristojn kaj tri 
monitorojn; kaj GIRO, kooperativo 
sociekonomia, kiu celas la normaligadon de la 
vivoj de virinoj senstrukturigitaj. 

Ankaŭ estas tre novaĵokrea tio, kion oni 
estas farante en la diocezo de Palmo de 
Majorko, danke al la fondaĵo Deixalles, kiu ce- 
las la reintegriĝon socilaboran de homoj kun 
marĝenigaj problemoj, farante ĉitaskon per 
aktivadoj reciklaj. Tiel, ne nur ĝi kontraŭstaras 
la malriĉecon kaj marĝenigon, sed krome ĝi 
estigas sintenojn medirespektajn. 

Ekzistas kabineto labororientiga kiu infor- 
mas pri la eblecoj trovi laborpostenon rilatan al 
la aktivaĵoj de la fondaĵo kaj disvolvi funkciojn 
socie utilajn por kelkaj entreprenoj. Multnombraj 
iniciatoj devenis de la kabineto. ECOPLANTON 
konsistigis 3 personoj kiuj vendas plantojn, 
florojn kaj agrokulturaĵojn plurajn; Quita y pon 
verde n konsistigis 2 personoj kiuj komercigas 
uzitajn vestaĵojn; Exodistribuciones-on 
konsistigis 2 personoj kiuj disvendas reciklitajn 
paperaĵojn; Finca Ecologica estas kooperativo 
kiun konsistigas 3 personoj kaj produktas 
biologiajn varojn. En fazo de projekto troviĝas 
presejo uzonta reciklitan paperon, kaj ankaŭ, 
entrepreno dediĉonta al la reciklado de kartoĉoj 
toner-aj (laserpresilaj). 

Aliajn iniciatojn sekvantajn la saman 
agadlinion oni disvolvas en Valencio, Plasencio, 
Zaragozo, Tenerifo kaj Barbastro. Ĉiuj el III 
kunhavas la trajton bezoni simplajn taskojn, 
amasojn investojn pri laborforto, kaj malaltan 
formadnivelon de la laboristoj. Ĉiuj ĉi spertoj 
pruvas, ke la popolo kapablas revigliĝi kaj 

sencigi sian ekziston forigante la sentaŭgecan 
kaj senpotencan sentojn suferatajn de ili kiam 
ili estas sendungaj. Oni povas pli rekte diri, ke 
tio, kion atingas la profititoj de tiuj ĉi programoj 
estas regula gajno pere de siaj propraj penoj, 
kialo por ĉiutage leviĝi el la lito, kaj la ŝanco 
aranĝi sian vivon kaj konstrui sian propran 
estont-projekton. 

La solvetoj ĉispecaj donas respondojn 
realajn, vivipovajn kaj esperigajn. Tamen, la 
solvo por la sendungeca problemaro ne povas 
plene deveni de bonfara organizaĵo, eĉ ne de 
parto organizita el la civitanaro, sed ĝi bezonas 
ĉies partoprenon. Oni redistribuu la riĉecon pere 
de la laboro. 

Tial, Karitaso ankaŭ apogas la proponojn 
kies celoj estas efika redistribuado de la riĉeco 
pere de la laboro, kaj la atingon de nova socia 
kontrakto fundamentita sur la dungokrea rolo. 

Aganzo opinias, ke la minimuma rento 
ganrantiota por ĉiuj civitanoj, la redukto de la 
deĵordaŭro, kaj la publika subteno al aktivaĵoj 
socie kaj komunume utilaj estas grandaj defioj 
kiujn la tuta socio devas alpreni, se ĝi deziras 
eviti la marĝenigon kaj dupolusiĝon. La kohereco 
socia kaj la indeco de milionoj da personoj de- 
pendas de ĉio ĵusmenciita. Por solvi tiujn ĉi 
aferojn favore al la viroj kaj virinoj, anstataŭ 
favore al la ekonomio kaj financa sistemoj, 
necesas multaj manoj. 

Padia ‘gccif ('Z.O./l.e 4 ) 

NOTOJ,- 

^Esperantigo de la nomo Caritas, kiu estas katolika 
bonfara organiza©o 

2 Perioda asembleo decida de la hispanaj katolikaj 
episkopoj. 

■^Teritorio kie epistkopo katolika rajtas ekzerci sian 
religian aytoritaton. 

^Hispana mallongigo de Katolika Kunfrataro por Laborista 
Agado. 

Kio estas vegetarismo? 

La vegetarismo, t.e., vivado per la 
produktaĵoj de larego kreskaĵa kun 
escepto de ĉiuj ^ manĝoj, akirataj per 
difektado aŭ 

detruado de besta 
vivo, ricevas en la 
lasta tempo ĉiam pli 
da partianoj. En 
iLondono sin trovas 
jam ĉirkaŭ 40 
restoracioj, en kiuj oni 
donas nur manĝon 
kreskaĵan kaj kie ĉiutage 
ĉirkaŭ 30000 personoj akceptas malkaran kaj 
fortigan tagmanĝon. En Berlino en Januaro 
de 1893 jam ankaŭ ekzistis ĉirkaŭ 20 
restoracioj, kaj en ĉiuj pli grandaj urboj de 
Anglujo, Ameriko kaj Germanujo ekzistas 
por personoj solestarantaj la okazo vivi 
vegetare, ne parolante pri la multegaj, 
distritaj en la tuta mondo familioj, kiuj 
elstrekis la viandon el sia tabelo de manĝoj. 
Granda nombro da societoj kaj gazetoj pe- 
nas konatigi kun la afero de sensanga 
nutriĝado pli grandajn rondojn da hmoj, kaj 
tiuj ĉi penoj estas forte subtenataj de la ĉiam 
pli vastiĝanta sen medikamenta kuracado de 
malsanoj aŭ la sistemoj naturkuracaj de 
diversaj direktoj, kuj preskaŭ ĉiuj faris el la 
forĵeto de manĝado de viando la unuan 
kondiĉon ĉe siaj malsanuloj. Estus tial utile 
esplori pli proksime la motivojn de la 
vegetarismo. Ni vidas, ke ĉe ĉiu viva estaĵo 
de la plej malgranda fungo ĝis la plej 
disvolvita besto laktosuĉanta, la partoj de la 
korpo, kiuj estas difinitaj por la nutro, estas 
tut precize aranĝitaj por la prilaborado de la 
respondaj manĝoj: la dentoj, stomako, 
intestaro de la viandomanĝanta leono estas 
esence malegalaj je la samaj organoj de la 
kreskahomanĝanta elefanto, de la 
ĉiomanĝanta urso aŭ de la insektomanĝantaj 
birdoj. Ne povas esti alie ankaŭ kun la homo, 
ku laŭ la aranĝo de sia korpo havas la plej 


grandan similecon je la fruktomanĝanta si- 
mio kaj sekve jam laŭ sia deveno devus 
ankaŭ esti fruktomanĝanto. Ni vidas tamen, 
ke la nuntempa kultura homo kontraŭe 
preskaŭ nur en esceptaj okazoj vivas de 
fruktoj kaj ordinare uzas manĝon miksitan, 
konsistantan el viando kaj kreskaĵoj, kaj 
tamen povas vivi kaj ĝis certa grado esti sana. 
Sed tio ĉi montras nur, ke la naturo zorgis 
pri tio, ke ne tuj pereu ĉiu ekzistaĵo, kiu vi- 
vas ne precize laŭ ĝiaj reguloj. Sed difekto 
longe ne povas forresti, kaj ĉiam la pli 
grandiĝanta malsanemeco kaj korpa dege- 
nerado de nia gento, kiu parte certe depen- 
das ankaŭ de aliaj malĝustaj kondiĉoj de 
vivo, montras kun timiga klareco, ke la 
miksita manĝo tamen ne povas esti la ĝusta. 
Kio do estas pli proksima, ol la reiro al la 
maniero de vivado, dezirita de la naturo, t.e. 
al la vegetarismo? Preskaŭ ĉiuj buĉataj bestoj 
estas malsanaj, la grasigado estas fondita sur 
agado malsaniga (manko de sango kaj gra- 
sa degenero), la viando sekve estas preskaŭ 
ĉiam malsana kaj malbonigita; krom tio 
komenciĝas sia putrado, kiam la vivo forlasis 
la korpon. La homo kultura sekve en efektivo 
nutras sin per mortintaĵo. Dume la manĝaĵo 
de la vegetarano estas ankoraŭ plena de vivo. 
Se oni fruktojn kaj grenon elmetas al 
respondaj influoj, tiam nova vivo naskiĝas 
el ili. Kaj al ni ŝajnas, ke por la konservado 
de nia vivo, la plej bone taŭgas nur tia 
manĝo, en kiu ne mortis ankoraŭ la ĝermo 
de vivo. Nur tiam, kiam fruktoj kaj greno 
fariĝas putraj, ili trovas sin en tia stato, en 
kia la viando sin trovas jam tuj post la buĉo! 
Cu estas tial miro, ke la gazetoj konstante 
alportas sciigojn pri veneniĝo de viando, kiu 
sekvigas aŭ malfacilajn malsanojn, aŭ la 



morton?! Kontraŭe, ĉe 
manĝo kreskaĵa 
tiu ĉi danĝero 
estaspres- £ f 
kaŭ abso- * Vu 
lute escep- 
tita, kaj se 

nur la ceteraj kondiĉoj de la vivo estas iom 
konformaj al la naturo, la 
vegetarano ĝuas pli 
bonan sanon, ne estas 
f / I / jj BBjtiel forte elmetita al 
L' .. r ' malsanoj aŭ elportas 

tiujn ĉi multe plibone, 
ol la viandomanĝanto. 
Nemezurebla estus la 
rekompenco, se manĝo 
kreskaĵa okupus la lokon de viando. Nun la 
vilaĝano estas sklavo de sia bruto. La dekono 
de la nun bezonata tero estus sufiĉa por la 
nutrado de lia familio, se li plantus sur ĝi 
fmktojn kaj legomojn. A1 tio ĉi la laborado 
estus pli pura, pli facila kaj pli interesa, ol 
ĉe la malnova mastmmado bmta kaj kampa, 
kie la plejmulto da laboro devas esti uzata 
por produktado de manĝo por la bmto. Kun 
plantado de fruktoj ankaŭ la homo klera 
volonte sin okupados, ĉar ĝi postulas lian 
tutan spiriton, lasas lin ĉiam pensi pri la 
estonteco kaj per la originaleco de la laboroj 
ligas la printempon kun la aŭtuno, la 
someron kun la vintro kaj en tia maniero 
faras el lia agado ĉiam laboron sub espero. 
Tutan homan vivon, eĉ centjarojn dauras la 
fruktoj de laborado de fmktoplantisto, kaj 
ofte nur la infanoj atingas plenan ĝuon de la 
plantoj, kiujn iliaj patroj faris. Nenie la nun 
tiel ofta, nur por la momento kalkulita kaj 
sekve nemorala raba prilaborado havas pli 
malmulte lokon, ol ĉe plantado de fruktoj. 
Tial la fmktoplantado devas influi noblige 
sur tiuj, kiuj sin okupas je ĝi. Pli grandaj 
ankoraŭ estas la moralaj rezultatoj de la 
forĵetado de manĝo vianda, kiu estas ja la 
unua kondiĉo por la disvolviĝo de la planta- 
do de fmktoj kaj legomoj, dank’ al la per tio 
ĉi forte pligrandigita bezono de nutraĵo 
kreskaĵa. La akirado de viando estas neebla 
sen barbareco; ĝi povas esti farata nur per 
mortigado de vivaj, sentantaj ekzistaĵoj, kiuj 
estis kreitaj por vivo, ne por morto. En ĉiu 
senpartia, sentanta homo vivas abomeno al 
detmado de vivo, kaj nur la kutimo povas 


silentigi la internan voĉon, kiu krias al ni: 
ne mortigu! Multaj tabloj restus sen viando, 
se la mastrino de la domo devus mem mortigi 
barbare la beston. En neklara konscio de la 
nemoraleco de la buĉado oni ja sen tio 
forpelis jam en malproksimigitajn buĉejojn 
la scenojn de mortigado de bestoj, kiuj ne 
estas eblaj sen fluoj de sango, sen 
kompatinda kriado kaj agonio de la mortantaj 
bestoj, sen sangitaj vestoj kaj manoj de la 
buĉistoj. Riveroj da sango, kriado de 
mortantoj, odoro de putrado — kia kontrasto 
al la korĝojiga vio kaj bonodoro de ŝarĝita 
fruktarbo aŭ de pure aranĝitaj magazenoj de 
fruktoj ! La ankoraŭ ne malbonigita instinkto 
de la infanoj ne dubas, kion ĝi devas elekti 
— sangan cifonon de mortinta besta korpo 
aŭ ridantan pomon, bongustan vinberon. Per 
la ĉeso de grasigado kaj buĉado tiel 
delikatiĝo de moroj estus necesa sekvo de la 
vastiĝo de la vegetarismo. Ke la bestoj nin 
manĝus, se ni ilin ne manĝus (la ordinara 
rediro de nevegetaranoj), ni ne devas timi; 
oni ja nur ekmemom la grandan penon, kiun 
la brutedukisto havas kun la edukado de 
buĉaj bestoj. Baldaŭ ekzistus nenia bmto, se 
neniu plu zorgus pri tio ĉi. Kaj la laborado 
de la bestoj ja sen tio ĉiam pli kaj pli estas 
anstataŭata de forto de maŝinoj, kaj anstataŭ 
la buĉado la homoj baldaŭ fordonus sin al la 
pli sana profesio de ĝardenisto, kiam ili 
vidus, ke tio ĉi donas pli grandan profiton, 
Kc la homo tre bone povas ekzisti kaj esti 
tre forta de manĝo kreskaĵa, eĉ se ĝi estas 
kunmetita tre unuforme, tion ĉi pruvas la 
milionoj da vilaĝanoj, kiuj nur malofte 
ricevas sur sian tablon peceton da viando kaj 
el kies mezo ja ĉiam nova freŝa sango venas 
en la malsanemajn, sangomankajn familiojn 
de la urbo. La vilaĝanoj sekve senkonscie 
estas praktitkaj vegetaranoj. Sed kiel riĉe oni 
povas kunmeti sian tabelon de manĝoj, oni 
vidas el la sekvanta tabelo de kreskaĵaj 
nutraĵoj, kiuj per riĉeco de sia enhavo ne 
lasas ion por deziri : ( 1 ) F ruktoj : kun kernoj , 
kun ostetoj, kun ŝeloj, nuksoj, eroj, sudaj 

fruktoj; fruktaĵoj, kiel ekzemple fruktoj 
sekigitaj, fruktaj gelatenoj, marmeladoj, 
konfitaĵoj, fruktaj sukoj; oleo de olivo, de 
nuksoj, de migdaloj, butero de kokosoj. (2) 
Grenoj: tritiko, sekalo, hordeo, aveno, rizo, 
maizo, poligono, spelto, milio, ktp., en iliaj 
prilaboraĵoj en formo de faruno, grio, 
makaronoj, vermiĉeloj, pano, bakaĵo kaj 
farunaĵo de diversaj specoj. (3) Fruktoj 
ŝeletaj: faboj, pizoj, lentoj, kiel ankaŭ la 
faruno el ili. (4) Legomoj: radikaj, foliaj, 
trunketaj, floraj kaj fruktaj; fungoj, salatoj 
kaj supaj herboj. Fine oni devas ankoraŭ 
montri, ke la kuirejo de vegetaranino estas 
esence pli simpla, ol la kuirejo vianda. En 
ĉiuj tempoj memstaraj pensantoj levadis sian 
voĉon kontraŭ la mortigado de bestoj por la 
celoj de nia nutrado; eĉ tutaj popoloj, kiel 
ekzemple la pli altaj kastoj de la hindoj- 
budistoj, uzas pro motivoj religiaj nur 
manĝon kreskaĵan. Ke por la sindefendo la 
mortigo de al ni malutila besto estas 
permesata, eĉ ŝuldo, tion ankaŭ la vegetarano 
ne neas; en tiaj okazoj estaĵo pli malalta 
devas cedi al estaĵo pli alte organizita. Ni 
devus tro multe paroli, se ni volus priskribi 
pli detale la ĉiuflankan efikadon de la 
vegetarismo. Ni devas nin kontentigi je la 
supre donitaj mallongaj rimarkoj kaj sendi 
la dezirantojn al la tre riĉa literaturo, kiu 
aperis rilate tiun ĉi objekton. Kiu deziras 
ekkoni la objekton pli proksime tiu povas 
venigi per la librejo la katalogon de Max 
Breitkreuz en Berlino, de Theod. Grieben (L. 
Fernau) en Lejpcigo, de Flartung et Sohn en 
Rudolstatt, aŭ li turnu sin al ia el la kluboj 
vegetaranaj, kiuj 
ekzistas en ĉiuj pli 
J grandaj urboj. 



Venas el paĝo 14 


ilin sentrudeme. 
I Bonaj ideoj estas 
defendindaj, sed neniam trudendaj. Es- 
peranto ne estas religia fido, nek futbala 
teamo, kaj tial oni ne devas serĉi 
konvertitaj aŭ sampartiuloj senkondiĉaj. 
Se morgaŭ eksestus alia idiomo aŭ pro- 
cedo pli rapida aŭ efika por atingi 
universalan komunikadon, mia konsilo 
estus adopti ĝin, kaj mi mem enkapiĝus 
la migradon. (Tiu ĉi okazis ekzakte la 
lastan jarcenton, kiam la istoj pri Volapŭk 
trovis Esperanton: ili ĉiuj adoptis 
Esperanton, kaj sia revuon iĝis la unuan 
esperantan magazinon!) 


Krome, Esperanto ne estas perfekta 
lingvo, ja. Sed ĝi estas la malplej malbona 
solvo kiu estas ĝis hodiaŭ por superi 
lingvaj kaj kulturaj baroj. Mi opinias, ke 
en la ostempo ne malproksima, kiam la 
dorlotita kaj ĥimera plurilingvismo eŭropa 
(tio estas: ke ĉiuj lernas ĉies lingvojn, 
entute 15 lingvojn ) bankrotos, je la 
ekonomia signifo de la vorto (kiam nur 
estis 9 lingvoj, 350.000) 000.000 pesetojn 
oni enspezis JARE en interpreto kaj 
traduko en la Eŭropa Parlamento), kiam 
tio okazos, la solaj solvoj restantaj estos 
du: 


1 Hegemonio de nur unu lingvo (angla, 
franca aŭ, plej verŝajne, germana), aŭ 

2 Adopto de Esperanto, malgraŭ 
politikistoj. 

La resto de la mondo jam donis 
ekzemploj Eŭropon pri tio: Svahilo estas 
ponta lingvo en Orienta Afriko, kaj tuta 
Azio legas kaj komprenas ĥinajn 
karakterojn. Kiam Eŭropo adoptos 
Esperanton, la amerikaj eŭropanoj 
sekvos la saman vojon. 

Eseo monatotria: 



Defendo de la esprima kaj 
opinia liberoj 

Revuo kiu ne estigas polemikojn es- 
tas sankta, sed ne laika. 

En la ĵusa historio de Hispanio estis 
diktaturo kaj, samkiel agas ĉiu 
konservativa diktaturo, estis 
malpermesata la esprimlibero kaj tial, la 
maldekstrularo ne havis la ŝancon 
alparoli la popolon egalkondiĉe, kaj atingi 
la povon. 

Finiĝinte la diktaturo kaj restarigita la 
burĝa liberala demokratio, la 
maldesktrularo kontraŭstarinte la 
diktaturon prezentiĝis kiel /a luktantoj por 
liberoj. 

Dudek jarojn post la restarigo de la 
demokratio, la realo estas tre malsama, 
la maldekstrularo montriĝis publike kaj 
estris la nacion dum 1 3 jaroj, kaj ankaŭ 
eĉ ĝi estiĝis malamiko de la libereco. 
Sufiĉas du ekzemploj por ĝin pruvi. 

La afero Quintana (kintana). 

D-ro Quintana estas katedrulo pri 
psikologio kaj verkis libron enhavantan 
la opinion, ke ĉiuj homoj estas egalaj pro 
sia kondiĉo de personoj, tamen la 
personeco estas tute alia afero, ĝi estas 
socia produkto. 

Tiu ĉi universitata profesoro 
konkludis, ke la personeco de la blankuloj 
estas supera ĉar socie ili estis kreintaj 
kondiĉojn kiuj igis ilin superaj rilate la 
nigrulojn kaj la flavulojn. 

Se /a personeco estas socia 
produkto, oni povas diri ke la blankuloj 
strebas al, aŭ ke la nigruloj emas al..., 
aŭ ke la flavuloj strebas al... Jen la 
mesaĝo de la verko de S-ro Quintana. 

Aparte de tiuj ĉi ideoj oni povas sin 
demandi pri la konsisto de la supereco. 


Ĉu ĝi estas abstrakta inteligenteco? Ĉu 
ĝi estas agiva inteligenteco? Ĉu temas 
pri emocia inteligenteco? 

Oni povas konsenti aŭ malkonsenti 
rilate la intelektan proponon de profesoro 
Quintana, sed ja ĉiu ajn intelekta propono 
devas esti kontraŭargumentata pere de 
ideoj, de pruvoj, de enketoj, de 
argumentoj aŭtoritataj, ktp. 

Diskonigitaj tiuj ĉi premisoj, mi diras, 
ke la maldekstrularo hispana ne estas 
kontraŭstarigintaj la proponojn de S-ro 
Quintana per argumentoj, kun dialektiko 
de ideoj, sed per premoj kaj ĉantaĝoj. Tio 
estas, ke la maldekstruloj kiuj defendis 
antaŭ 20 jaroj la esprimliberon nun agas 
kvazaŭ la inkvizicio de la Aŭtriasoj. Nu, 
ne okazis bruligo de libroj de profesoro 
Quintana, sed oni devigis lin 
ekstermerkatigi la eldonon. S-ro Quinta- 
na ne estas bruligita kiel heresiulo, same 
kiel ni kutimis dum la reĝado de Karolo 
la Dua la Ensorĉigito, sed oni estas 
preminta lin por ke li eksiĝu de la instrua 
kariero. 

Neniu intelekta argumento estas 
prononcita de la maldekstrularo kontraŭ 
la tezo de sinjoro Quintana sed, aliflanke 
oni estas preminta lin, insultante kaj 
preskaŭ minacante tiun profesoron. 

Jen bedaŭrinda spektaklo kaj ankaŭ 
bedaŭrinda inkvizicieska praktiko flanke 
de tiu maldekstrularo. Sed la spektakloj 
ne finis ĉi tie. 

La Afero de Kastilo-Manĉo. 

Kelkajn tagojn poste la ĵurnaloj 
publikis la jenan noticon: Profesorino 
estas forpelita de la Universitato de 
Kastilo-Manĉo pro sia rifuzo rubriki 
manifeston favore al Felipe Gonzalez. La 
novaĵo ne estas denuncio farita de la 
profesorino, sed la sentenco de la Supe- 
ra Justica Tribunalo de Kastilo-Manĉo 
praviganta tiun profesorinon. 

Jen ŝanco por defendi la rajton ne 
rubriki manifeston kaj defendi la 
konsciencan liberecon, sed la 
maldekstrularo preferis silenti, kaj ŝajni 
neinformita. 

Ĉu ili volis la esprimliberon tiucele? 
Ŝajnas al mi, ke la esprimlibero superas 
la sintenon de la hispana maldesktrularo. 
Tiuj ĉi faktoj konjektigas min la jenojn: 

1e. -Ke la intelekta nivelo de la 
maldekstrularo hispana estas 
malalta ĉar ne esti respondinta 
intelekte al la propono de sinjoro 
Quintana signifas, ke ĝi ne havas 
argumentojn kaj tial estiĝis la premoj 
kaj insultoj. 

2e,- Neniu partio aŭ ideologio povas 
defendi la publikajn liberecojn se ĝi 
ne havas intiman konvinkon pri la 
neceso praktiki tiujn liberecojn por 
eviti la starigon de totalismaj 
reĝimoj. 

3e,- La maldekstrularo ĝenerale 
konas tre bone la ekziston de 
totalismaj reĝimoj ĉar dum multaj 
jaroj ĝi estris, uzante tian politikan 
organizan sistemon, la duonon da 
Eŭropo, kaj en la hispana kazo, en 
kelkaj lokoj, dum la civila milito, tial 
la liberala fluo havas malmultan 
gravecon por maldekstrularo 
fundamentita intelekte sur 
totalismaj aj aŭtoritarismaj skizoj. 

4e,- Ene de la maldekstrularo oni 
devas rimarkigi la ekscepton de la 
anarĥiistoj, ĉar ili ankoraŭ ne estas 
havintaj longdaŭran sperton pri 
ekzerco de la politika povo; oni ne 
scias ĉu la anarĥiismo, en sia 
praktiko, kondutas totale same kiel 
la maldesktrularo socialisma (en 
kiun mi inludas la socialistojn, 
komunistojn, ktp). 

5e.- Ne defendi la rajton erari de 
sinjoro Quintana, aŭ la rajton ne 


rubriki manifeston apoge al sinjoro 
Gonzalez signifas, ke iun tagon vi, 
kara leganto, aŭ mi, verkanto, 
povas suferi proceson inkvizi- 
cieskan flanke de la totalisma 
maldesktrularo, aŭ dekstrularon, en 
niaj vivoj. 

Fine, mi ne volas ne mencii la 
inkvizicieskan modon deveninta el Usono 
kaj konatan kiel /a korekto politika. Se 
triumfus tiu ĉi elekto, post kelkaj jaroj ni 
devus paroli, pensi kaj vesti samforme, 
manĝi aŭ trinki samforme kelkajn 
nutraĵojn kaj uzi saman lingvon 
internacian kaj unuformigan. 


Sed tiun ĉi ideojn mi postlasas por 
aliaj artikoloj atendante la reagojn de la 
maldesktruloj eŭropaj kaj hispanaj. 


‘TJtantĉttef 


\ Novaj leaoj 

I Nin atingis novaĵoj 
I pri elstarigo de LEA 
I itala kaj tiu rusa. 



' La unuan de februaro 1997, dum la Fonda 
I Konferenco en Moskvo, estis kreita la rusan 
| LEAn sub oficiala nomo Popola Rusa 
I Esperanto-Movado (PREM). Kiel aliaj leaoj, 
I PREM havas celojn disvastigi Esperanton en 
. medioj de progresemaj demokratiecaj kaj 
I maldekstrulaj medioj kaj atingadi politikajn 
I decidojn favorajn al la internacia lingvo en 
| la intemaciaj, naciaj kaj lokaj instancoj. Oni 
I povas kontakti PREMn pere de Nikolao 
I Gudskov, Vladimir Bespalov kaj Mifiaelo 
Ĉertilov P.f.57 RU-105318, Moskvo, Rusio, 
I kaj ankaŭ interrete ĉe era@glasnet.ru. 

I Simile, en januaro fondiĝis la Itala Labo- 
| rista Esperanto Asocio (ILEA), kies 
I respondeculoj estas Rcnato Corsetti kaj 
| Giancarlo Rinaldo. Gratulon al ambaŭ 
. asocioj, kaj ni voĉdonas por longdaŭran 
Mnterlabora agado! 

Ho , kia co! 

Unue, mi klarigos, ke ne rilatas al mia 
verkemo, ke oni kritikis mian lastan 
artikolon pri la kastila-hispana disputo 
(KelS 32). Personaj aferoj gardis min for 
mia skribmaŝino, bedaŭrinde. Fakte tiuj 
kritikoj faritaj de Ŝnajpero kaj Golden tre 
klarigemas: al Snajpero mi diras, ke mi 
tute konsentas pri la titolo de sia artikolo. 
Bedaŭras mi, ke la enhavo ne honoris 
ĝin, ĉar li ne aldonis eĉ unu argumenton 
aŭ citaĵon sur kiu lia opinio subtenas, 
krome de lia persona sinteno de 
nekastilano. Mi mem ne estas kastilano 
(eĉ ne hispano mi estas), sed tio ne 
rilatas al la temo debatita. 

Rilate al Golden, mi diras, ke la 
esperantistigo de sonoj havas tro 
seriozajn limojn, kaj fakte Ij anstataŭ LL 
ŝajnas mokon, ĉar LL estas ununura 
sono same kiel hispana ch, dum Ij estas 
du sonoj, same kiel esperanta grupo tŝ 
(se iu sukcesas prononci ilin!) Tiurilate, 
estus certe amuziga klarigo sia pri la 
esperantistigo de la kastilia Z! Mi since- 
re opinias, ke tiuj originismaj 
esperantistigoj estas ne alio ol kaŝita 
ŝovinismo. Ni sennaciismaj esperantistoj 
(ĉu ekzistas aliaj?) zorge legu kion Lanti 
opiniis pri la afero (por ne mencii 
Zamenhof mem, kies doktrino pri tio es- 
tas ĉe la regulo pri internaciaj vortoj ), kaj 
poste ni decidu senakre. 

Kaj tiusence mi volas direkti vian 
atenton al senesperantistigo de 
esperanta sono kiun, kvankam kiel 
sudamerikanino mi ne kutime uzas kiam 
mialingve mi parolas, mi tamen ŝatas: 
Ĥo. Tiun konsonanton multaj 
esperantistoj ne regas, certe, kaj eble pro 
tio ni vidas, ke pli kaj pli oni anstataŭas 
ĝin per k: ne plu mehaniko, ni nun havas 
mekanikon, ne plu haosas ni, sed ni 
kaosas, kaj ankaŭ koleras kie antaŭe ni 
holeris, kaj ni ne plu povas viziti tiun 

mirindan landon, Ĥinio, ĉar Ĉinio jam 
anstataŭis ĝin. Feliĉe, nia koro garantias, 
ke ĉiam ni povos kanti hore! Se ni 
klopodas trovi nefuŝan instruiston de 
Esperanto, post paro da minutoj ni povos 
taŭge prononci la ĥon. Kaj se ni ĉiuj povas 
prononci la ĥon, kial senesperantistigi 
ĝin? 

La C estas hamaleona problemo, ĉar 
neniu antaŭe plendis pri ĝi, laŭ mia kono. 
Tamen, tre malmulte da personojn mi 
trovis, kiu bone prononcas ĝin. Se 
Esperanto estas fonetisma lingvo, la c 
ne estas du sonoj, sed nur unu. Oni 
lernas, ke ĝi sonas kiel ts en tso-tso 
muŝo, sed tio estas malvera. ĉi sonas 
kiel la unua duono de t kaj la dua duono 
de s!, sed ĝi estas nur unu sono. La 
sekvo de tio estas, ke esperantistoj kiujn 
mi trovas, diras eĉ ne stsientso, sed 
ĉienĉo, ne tsimo, sed ĉimo, ne tselo, sed 
ĉelo (se ne Oeio). Se c estas tiel malfacile 
lernebla, kial diable ni ne simple forigu 
ĝin, kaj anstataŭu ĝin per alia sono, kiel 
ekzemple la kastila c (0) en c/e/o? Mi ne 
povas ne kompari tiun malbonon de 
Esperanto kun tiu alia pri la ĥo. Tie, oni 
agnoskas la aŭtoritaton de nia majstro, 
sed praktike emas forgesi ekziston de 
sono kiun la angloj kaj la francoj (ĉefe) 
ne regas; ĉi tie oni konstatas, ke tro 
malmulte da homoj regas la korektan 
prononcadon, sed neniu anstataŭas la 
con grafike, kvankam sone oni aŭdas 
alian sonon. La sekvo estas, ke la sono 
ĉo havas du grafismojn: c kaj ĉ. 

Sed mi estas pli konservativa ol mi 
ŝajnas nun: mi ne proponas, ke oni ŝanĝu 
ion ajn, sed mi petas al miaj kunlingvanoj 
esperantaj, ke ili klopodu prononci nian 
lingvon unikan bone, forte, elegante kaj 
kuraĝe. Regu la con, kaj ne timu la ĥon! 
Post ĉie, se ni esperantistoj ne regas 
Esperanton, kiel ni povus malebligi ridon 
al nia lingvo? 

tfdeUleĉ /tĉeveda 

Cu hispana , aŭ kastila? 


I 




Malfacila kaj 
ĉiam polemi- 
ka elekto ĝi 
ĉiam estas. 
Ambaŭ vor- 
toj estante 
korektaj kaj 
akcepteblaj, 
nur endas decidi 


kiam kaj kie oni devas uzi ĉiun. 


La vorto hispana nomas tiun 
lingvon oficialan kaj plejmultan (laŭ la 
nombro da siaj parolantoj) en 
Hispanio, sed ni ne povas nei realon 
lingvan ekzistante en nia lando: kvar 
lingvoj kaj kelkaj dialektoj. Kiam oni 
parolas pri la lingvoj de Hispanio, 
oni citas la katalunan, la eŭskan, la 
galegan kaj la kastilan. Kial kastila kaj 
ne hispana ? La respondo estas 
simpla: se ni parolus tiuetose pri his- 
pana anstataŭ kastila, ĝi estus kvazaŭ 
agnoski, ke la ceteraj lingvoj ne 
apartenus al nia lingva-kultura 
kunhavaĵo. 


La disvolvo kaj formiĝado de nia 
lingvo okazis paralele al tiu de la 
katalana kaj galega, kajjetiu ekzakta 
momento, pro historiaj kaŭzoj, oni 
nomis ĝin kastila. lom post iom, kaj 
helpita de la malsubiro (forcigita de 
subpremado) la malplimultajn 
lingvojn, la kastila antaŭeniris kaj 
ĉefiĝis kiel regan lingvon. 

Per malfermo eksteren, per 
nomiĝo kiel hispana de Ameriko kaj 
per paralelo al aliaj nacioj (se el 
Francio estas la franca, el Italio es- 


tas la itala..., kial ne el Hispanio la 
hispana?),. nia lingvo nomiĝis 
plejmulte kaj antaŭ la mondo, la his- 
pana. 

Tamen, agnoskendas, ke tio ĉi 
estas facila por unulingvaj parolantoj, 
sed dulingvaj parolantoj agnoskas kaj 
sentas, ke siaj du lingvon apartenas 
al Hispanio, kaj ke pro respekto kaj 
toleremo, ni hispanparolantoj devus 
nomi kastela nian lingvon kiam ni 
renkontas parolantojn de la aliaj tri 
lingvoj hispanaj. 

Tre vere estas, ke pri tiu ĉi temo 
kelkfoje ĉefas rezonoj socipolitikaj 
antaŭ tiuj lingvaj, kaj ke fanatikismoj 
troas ĝis uzi lingvan sistemon kiel 
persvadan metodon; sed endas 
superiri tiujn cirkonstancojn, 
agnoskante kaj valorigante nian 
lingvan riĉecon, ĉar fanatikismoj 
malofte atingis pozitivon, sed pli ĝuste 
pecigemon kaj konflikton inter 
popoloj. 


Konklude, mi asertas, ke endas 
ĝin nomi ni hispana rilate al la ekstera 
mondo, kaj kastila rilate la aliajn 
hispanajn lingvojn. 


Nur gardante sintenon tolereman, 
rispektan kaj fieran (lingva riĉeco de 
nia lando endas tiel) kaj konscienco 
kultura ebliĝos, kaj la lando aperos 
kiel tuto, eblas kunvivi armonie. 


So>iia*t<i ^.<wtatt, 
"ProJeŭOJzitut fuii "T^iŭfiaua 
*pilolayio. 

Aktoroj ankaŭ 
laboristas 


Proponoj farotaj de la Sekretario 
de HALE al la venonta kongreso 
en Valensjo la 8-an de julio 1997. 

l e Por eviti estontajn konfliktojn inter la HALEanoj 
kaj neŭtralaj movadanoj de HEF, mi proponas 
ke de nun la Generalaj Asembleoj de HALE 
nepre malkoincidu kun la kunvenoj aŭ 
kongresoj de HEF, kaj sekve ke oni serioze 
esploru la eblecojn aranĝi ilin kadre de, 
ekzemple, sindikataj aranĝoj, alternativaj 
foiroj, ktp. Tio estas, en plene kompromititaj 


progesemaj etosoj. 

2 e Oni klarigu la jenajn aferojn: 

a) Kiel oni devas difini la vorton progresema, 
kiu insiste aperas en la Statuto de HALE? 

b) Cu oni adoptu kiel celon de HALE, imite al 
SAT, uzi Esperanton kiel ilon por la liberigo 
de la laboristaro, aŭ oni preferas, ke HALE 
plu vegetu kiel nekompromitita iel kultura 
asocio kies ĉefa celo estas la interamikiĝo? 

3 e Formuli konkretajn iniciatojn pridebatendajn cele 
al la estigo de daŭraj kunlaboroj kun sindikatoj 
kaj progresemaj fortoj pri sociaj programoj. 


Deposito legal: Z-2398-88 
Presejo: Gojo 



